
PRAEFATIO. 


Etsi nostra aetate non pauci extiterunt, qui in ex- 
plicandis investigandisque legibus grammaticis operam 
collocarent, atque non soluln, quid usus loquendi re- 
quireret, exponerent, sed etiam, quae causa esset 
cujusque verborum vel sententiarum conformationis 
(quam constructionem s. structuram vocant), sedulo 
explorarent : tamen etiam nunc restant, quae aut non 
satis explicata esse videantur, aut certe non ita sint 
illustrata, ut singulis locis diligenter collectis atque 
inter se comparatis ratio totius rei qualis sit facile 
intelligi possit. Ita in iis, quae de temporum con- 
secutione, quam dicunt, vulgo praecipiuntur, etsi 
plurima melius, quam olim id factum est, a viris doctis 
explanata esse videmus , is tamen locus , quem mihi 
tractandum sumpsi, nondum satis illustratus esse vide- 
batur. Quum enim in Latinorum scriptis non pauci 
reperirentur loci , in quibus praesenti adjunctum esset 
imperfectum, atque id quaereretur, qua ratione haec 
tempora jungi possent: fuerunt, qui, quod maxime 
iu hoc disputationis genere cavendum est, uno altc- 
rove loco reperto statirn legem quandam conderent, 
cui reliqua accommodari vellent ; unde factum est, ut. 

etiamsi singula nonnunquam recte explicarentur, tamen 
saepe etiam, quae toto genere differunt, inter se com- 
miscerentur. Itaque non inutile esse mihi videbatur, 
hanc rem singulari quadam scriptione ita tractare, ut 
ipsa locorum genera distinguerem atque digererem, 
et, quo quidque referendum esset, demonstrarem. Qua 
quidem in re fieri aliter non potuit, quin nonnulla 
commemorarem, quae qutfm satis essent trita, tamen 
ne quid praetermissum esse videretur, quod quidem 
ad rem pertineret, necessario commemoranda erant. 
Si cui in singulis non eo modo, quo par est, versatus 
esse videar, scito, me justam reprehensionem non 
aegre laturum esse ; praesertim quum sciam, in ejus- 
modi rebus facile reperiri , qui dissentiant ; et si alios 
nonnunquam reprehendi, nolim hoc ita a me factum 
existimari, ac si ea tantum, quae a mc proposita sint, 
vera esse censeam. . 

Scripsi Fribergac 

die XV. mens. Aprilis MDCCCXXXV. 

IMPERFECTO COUMCTIVI 

PRAESENTI ADJUNCTO. 

Quod in explicandis emendandisquc veterum scriptis 
saepe factum esse videmus, ut viri docti de iis, quae 
a loquendi consuetudine abhorrere aut vulgaribus gram- 
maticorum legibus repugnare viderentur, magnas mo- 
verent dubitationes : id potissimum in explicanda tempo- 
rum consecutione, quam dicunt, factum esse intelligi- 
tur; atque haud scio, an nulla res majora grammati- 
cis facessiverit negotia. Quum enim hanc summam 
esse legem, ut sane est, statuissent, ut verborum tem- 
pora inter se congruerent, atque praeteritis praeterita, 
praesentia praesentibus et futuris adjungerentur: huie 
legi quum alii multi loci , tum maxime repugnare vide- 
bantur ii, in quibus praesenti adjuncta sunt imperfecta 
conjunctivi. Quae res quum minus intelligerclur, quo- 
modo se haberet, fecit, ut loci, in quos hoc caderet, 
vitiosi haberentur, adeoque corrigerentur; quod non 
solum veteribus accidit editoribus, vcluti Lambino, Da- 
visio aliisque, sed etiam, quod mireris, recentioribus, 
ut Ernestio (vid. ejus annot. ad Cic. de Jinibus III. 
cap. 6. ad Tacit. Annal. I. c. 29.), qui complures- 

ejusmodi locos corrigi voluit, alios tamen permultos, 
quae erat illius viri in his similibusque rebus incon- 
stantia, intactos reliquit. Sed quod usu saepe venit, 
ut pluribus ejusdemmodi locis repertis cogamur quasi 
ea comprobare, quae antea suspecta habuimus, id hac 
quoque in re factum esse animadvertere licet. Nam 
Wopkensium, qui quamquam minus ingenio valuit, ta- 
men singulari studio atque opera in usu loquendi inve- 
stigando explorandoque versatus est, non fugit, nimis 
inultos iu Latinorum scriptis reperiri locos, qui a vul- 
gari ista regula abhorreant, quam ut ii vitiosi haberi 
possint. Sed quemadmodum alias saepe, ita hac quo- 
que in re omnem reprehensionem effugere non potuit, 
quum neque rationem, qua diversa verborum tempora 
inter se jungerentur, attulisset, et quae genere suo 
disjuncta sunt, saepe confudisset. Postea eandem rem 
tractavit Matthiac in Miscellan. philol. Vol. II. P. I. 
p. 100 sq. , et rationem quoque, qua haec tempora 
jungi possent, id quod Wopkcnsius praetermiserat, in- 
vestigare studuit. Docuit igitur, tum imperfectum 
praesenti adjungi posse, si res memoretur non uno 
temporis momeuto facta, sed continuo temporum ordine 
fieri solita, quae ideo ad praeteritum aeque ac prae- 
sens tempus spectet. Sed haec ratio non immerito ah 
Handio in annotat, ad Wopkcnsii Lectt. Tuli. p. 47. 
n. UO. rejecta est, quum causa temporum ita juncto- 
* rum in praesente potius , nec vero ia imperfectis, quae 

praesenti adjuncta sunt, quaerenda sit'. Deinde Krue- 
gerus in libro, qui inscribitur: Untcrsuchungen aus 
dem Gcbiet der latein. Grammalik, fasc. II. p. 80 sqq. 
subtiliter, ut solet, de hac re disseruit, sed alienum 
erat ab ejus instituto, totam rem complecti. Tum Fr. 
Wagncrus in Seebodii libro : Archiv ftir Philologie u. 
Paedagogik, I. Jahrg. 4. Hft. p. 648. pauca quaedam 
eadem de re, compluribus tamen comprehensis gene- 
ribus, disseruit; isque triplicem rationem, qua prae- 
senti adjungi posset imperfectum, esse statuit; primam, 
si praesens praeteriti teneat locum , quod apud histo- 
ricos scriptores omnium frequentissime fieri soleat; 
alteram si res memoretur, quae tantummodo ut cogi- 
tata elfcratur, quamque eventum non habituram esse 
appareat, ubi in patrio sermone plerumque verba: 
mdckte, konnte , adhibeantur; denique si quid aopi- 
orcog, vel ita enuntiatum sit, ut ad praeteritura quo- 
que tempus id referendum esse declaretur. Primum 
et tertium quisque facile comprobet, alterum non item. 
Neque enim per se intelligitur, quid hoc loco sibi ve- 
lint verba : konnen , mogen , quippe quae modis tan- 
tum verborum ncqnc vero temporibus definiendis inser- 
viant, iisque in praesentis aeque atque imperfecti con- 
junctivis interpretandis utamur: neque si naturam lo- 
corum ipsorum, quos attulit Wagnerus, consideramus, 
probari ullo modo potest. Ii enim in numero eorum 
-enuntiatorum habendi sunt, quae conditionalia vocan- 

tur, quibus, ut infra docebimus, nihil est similitudinis 
cum iis, dc quibus hic dicendum est. Denique com- 
memoranda est Handii sententia, qui in annotatione 
ad Wopkensii Lectt. Tuli. p. 47. not. 80. animadver- 
tit, causam hujus rei quaerendam esse in ratione prae- 
sentis. Id enim , quum de sententia dudum prolata 
agatur, vim habere praeteriti, unde recte oratio per 
imperfectum pergere possit. Quod licet per se veris- 
simum sit, tamen in eos tantum locos convenit, in 
quibus structura accusativi cura infinitivo locum habet; 
quamquam in ceteris quoque enuntiatorum generibus 
praesenti non aliter potest imperfectum subjungi, nisi 
ubi illud praeteriti vim habet. Postremo quae Goeren- 
zius, Moserus aliique dc hac re exposuerunt, suo 
quodque loco commemorabimus. 

Jam si comprehendimus ea, quae a viris eruditis 
dc hac temporum jungendorum ratione disputata sunt, 
sejunctis iis , quae aut falsa sunt aperte , aut certo 
minus probabilia, ipsoruinque locorum, qui in quaestio- 
nem cadunt, natura atque ratione explorata, intelligi- 
• tur, non posse praesenti adjungi imperfectum, nisi ubi 
praesens teneat praeteriti locum , aut certe in prae- 
sente simul insit vis praeteriti. Illud vero in eos ma- 
xime cadit locos, in quibus praesens spectat ad res 
praeteritas; unde, quoniam hic usus apud historicos 
potissimum reperitur scriptores, praesens illud nomi- 
natum est historicum. Atque non raro utrumque tem- 

pus et praesens et imperfectum praesenti historico ad- 
junctum esse videmus; quod quomodo fieri potuerit, 
quum facile sit intellectu (vid. Zurnpt. Grammat. Lat. 
§. 301. Krucger, in Quaest. grammat. fasc. II. p. 53 
sqq.), illud tamen quaeri potest, quo discrimine hoc 
fiat, ct quid ad rem intersit, utrum hoc an illo struendi 
genere utamur. Atque non nihil ea inter se differre,' 
et ipsa rei natura facile declarat, ct senserunt hoc 
viri docti, veluti Jahnius ad Virg. Aen. VI, 754. 
Imperfecti enim tum videtur locus esse, si scriptor ni- 
hil aliud quaerit, nisi ut rerum praeteritarum memo- 
riam explicet; praesentia autem praeseuti adjunguntur, 
si, qui narrat, efficere vult, ut omnia quasi sub aspe- 
ctum subjiciantur; quo fit, ut non audire narrantem, 
sed res ipsas oculis cernere nobis videamur. Cfr. 
Cornei. Ncp. Milt. c. IV. §. 4. creant decem praeto- 
res , qui exercitui pracessent. Cic. pro Rose. Amer. 
IX, 25. Nam statim Chrysogonus et ipse ad eos acce- 
dit , et homines nobiles allegat iis , qui peterent , ne ad 
Sullam adirent t et omnia Chrysogonum , quae vellent , 
esse facturum pollicerentw'. Id. pro Flacco c. XXX.* 
§. 74. Defers ad Pergamenos , ut illi reciperent etc. 
Act. II. in Verr. lib. I. c. XXVI. §. 66. simul ser- 
vis suis Rubrius , ut januam clauderent , et ipsi ad fo- 
res assisterent , imperat. Paulo post tamen (§. 67.) 
praesens praesenti adjunctum esse videmus : servos 
suos ad se vocat: his imperat , ut se ipsum negligant. 

filiam defendant. In Vcrr. act. II. 1. IV. c. XXIII. 
in. Catinam quum venisset , Dionysiarchum ad se vo- 
cari jubet : ei palam imperat, ut omne argentum, quod 
apud quemque esset Catinae, conquirendum curaret. Caes. 
de beli. Gali. 1,3. persuadet (Orgetorix) 'Casffco — , 
ut regnum occuparet — — itemque Dumnorigi — ut 
idem conaretur, persuadet. Ibid. III. c. 5. celeriter 
milites certiores facit (ut) paullisper intermitterent proe- 
lium — ac tantummodo tela accipei'ent. Vid. Moe- 
bius ad I. I. dc bell. Gali. c. 34. — Liv. J, 27. Equi- 
tem, elara increpans voce, ut hostes exaudirent , red- 
ire in proelium jubet. Ibd. Itaque , ne subito ex col- 
libus decursu Albanorum intercluderentur, terga ver- 
tunt. — Non dissimilis est ca ratio, qna apud grae- 
cos scriptores praesenti historico optativus adjungitur, 
quum, si in praesente nulla, nisi praesentis vis inest, 
conjunctivus sequi soleat. Vid^ Malthiae Graramat. 
Gr. §. 318. 5. 

Quemadmodum igitur his in locis, quum praesens 
pro praeterito sit positum, ei adjunctum est imperfe- 
ctum , ita alias omnino , ubi vrs praeteriti in eo latet, 
imperfecta sequuntur. Cfr. Cic. epp. ad Divv. XIII, 47. 
Quid ego tibi commendem eum, quem tu ipse diligis ? 
Sed tamen, ut scires, eum a me non diligi solum, ve- 
rum etiam amari, ob eam rem libi haec scribo — quo 
loco quamquam seribo nullam aliam nisi praesentis vim 
habere videtur, tamen scribentis menti quum simul il- 

lud tempus inhaereret, quo is, ad quem scripta est 
epistola, eam accepturus erat, ita exorsus est oratio- 
nem, ac si perfectum scripsi positurus fuisset. Vid. 
Handius in libro qui inscribitur: Lehrbuch des latein. 
Slils p. 217 sq. — Similis fere est ratio loci in epp. 
ad Att. VIII, 12, 1 . Hujus autem epistolae non solum 
ea causa est , ut ne quis dies a me intermittatur , quin 
dem ad te litteras : sed etiam haec justior , ut a te 
impetrarem, ut sumeres aliquid temporis etc., ubi quum 
legitimae temporum consecutioni plane conveniat prae- 
sens intermittatur, mirum videri possit, quod in pro- 
ximis scriptor imperfecto (impetrarent) usus est. Sed 
in prioribus vis ac forma praesentis effecit, ut inter- 
mittatur scriberet; deinde autem ista consuetudine, qua 
in epistolis scribendis praeteritum spectare solebant, a 
legitima temporum jungendorum ratione abductus ita 
scribere perrexit, ac si praecederet: scripsi haec ea 
de causa, ut etc., haec enim aut similia certe . scri- 
ptoris menti inhaesisse videntur. Cie. de Divin. II. 
c. 10. §. 28. Homerus querentem Jovem inducit , quod 
Sarpedonem Jilium a morte contra fatum eripere non 
posset — quo locd vis praeteriti, quae in praesente in- 
ducit inest, effecit, ut enuntiatum inde aptum ^imper- 
fectum adscisceret. Cavendum est enim, ne quis par- 
ticipio praesentis querehtem imperfectum conjunctivi ad- 
junctam esse existimet. Participia enim, quemadmo- 
dum infinitivi nullam aliam temporis notionem habent. 

nisi quae inest in verbo finito, a quo pendet tota enun- 
tiatio. Vid. Krucger. in Quaest. grammat. fasc. I. 
p. 25 sq. et p. 50. Etzler. in libro qui inscribitur : 
Spracherorterungen , VII. p. 81 sqq. 

Jam vero ipsa rei natura facile ita tulit, ut tum 
maxime praesentia pro praetentis ponerentur, quum 
aliorum referebantur sententiae; in quibus commemo- 
randis quamquam scriptores usi erant praesentibus, ve- 
luti dicit , dicunt s docet et similibus, tamen vis prae- 
teriti, quam in his praesentibus inesse apertum est, 
effecit, ut in enuntiatis, quae ex ejusmodi praesente 
apta essent, imperfecta ponerentur. Cfr. Cie. de nat. 
deor. I, 18,40. ldcmque (Chrysippus) disputat , ae- 
thera esse eum , quem homines Jovem appellarent , qui- 
que aer per maria manaret, eum esse Neptunum , ter- 
ramque eam esse, quae Ceres diceretur. Ibid. c. 22. 
§.61. Epicurus vero tuus quid dicit, quod non modo 
philosophia dignum esset, sed mediocri prudentia? — 
ubi Lambinus dixit pro dicit, Guiielmus autem didicit 
legi voluit. Ernestius cum Davisio ex codice Ursini 
sit pro esset scripsit. Defendit quidem hunc locum 
Wopkensius in Lectt. Tuli. p. 173 sq. ed. Haud., sed 
non comparanda inter se comparavit, de quibus non- 
nulla infra suo quodque loco commemorabimus. Cie. 
fragm. orat, pro M. Aem. Scauro c. II. §. 5. in quo 
(libro Platonis) Socrates illo ipso die , quo ei erat mo- 
riundum , permulta disputat, hanc esse mortem , quam 

nos vitam putaremus , quum corpore animus tanquam 
carcere saeptus teneretur , vitam autem esse eam , quum 
idem animus vinclis corporis liberatus in eum se locum , 
unde esset ortus , retulisset. Id. de officiis I. c. 28. 
§. 87. Miserrima est omnino ambitio honorumque con- 
tentio : de qua praeclare apud eundem est Platonem : 
similiter facere eos , qui inter se contenderent , uter 
potius rem publicam administraret ; ut si nautae certa- 
rent, quis eorum potissimum gubernaret — ubi quum 
Gernhardus et Beierus nonnullis ex libris : contendunt 
« — — administret, dedissent, vulgata lectio, quae 
optimis et antiquissimis libris confirmatur, merito ab 
Orellio reducta est. Praesens autem est, in quo latet 
vis praeteriti , idem fere valet , quod scriptum est. 
Vid. Ramshorn. Grammat. Lat. p. 795. — Similiter 
explicandus esse mihi videtur alius quidam locus, qui 
viris doctis magnae fuit offensioni. Repentur is in 
1. I. de nat. deor.. c. 8. §. 12. Non enim sumus ii, 
quibus nihil verum esse videatur , sed ii, qui omnibus 
veris falsa quaedam adjuncta esse dicamus. Ex quo 
exsistit illud, multa esse probabilia, quae quamquam 
non perciperentur , tamen, quia visum haberent quen- 
dam insignem et illustrem, his sapientis vita regere- 
tur. Breviter adstringere licet ea, quae Heindorfius 
de hoc loco disputavit, quippe quae jam a Fr. A. 
Wolfio in Analect. literar. T. II. accurate sint refu- 
tata, qui et visum masculino genere recte dici posse 

demonstravit (vid. Znmpt. ad Cie. in Verr. act. II. 
1. II. c. 78. §. 91.), et vcrbnm finitum regeretur , 
quod Heindorfius in infinitivum mutari voluerat, defendit 
simillimo loco, qui est in 1. I. de orat. c. 28. in. Il- 
lud vero , quod a te dictum est, esse permulta , quae 
orator nisi a natura haberet, non multum a - magi- 
stro adjuvaretur : valde tibi assentior. Quo ntroque 
N loco id potest animadverti , vim pronominis relativi 
pertinere nob solum ad id membrum, cui praepositum 
est pronomen relativum, sed etiam ad alterum mem- 
brum, cujus constructio quoniam diversa est a constru- 
ctione prioris membri, alium requirebat pronominis re- 
lativi casum. Potuit enim ita scribere Tullius : multa 
esse probabilia, quibus, quamquam ea non perciperen- 
tur, tamen vita sapientis regeretur. Sed quae langui- 
diora fuissent, evitavit, et quamquam subjecti mutatio 
erat facta, tamen vim pronominis relativi animo ita 
retinuit, ut quae addenda essent, ei accommodaret. 
Vide, quae de hac re disputaverunt Krueger in libro 
de attractione (quaest. grammat. fasc. III.) p. 239 sqq. 
Madvig, Epist. erit, ad Orellium p. 106. Klotzius in 
Quaest. Tuli. 1. I. p. 16 sq. et p. 68 sq. , atque con- 
ferri etiam possunt, quae attulit Wopkensius in Lectt. 
Tuli. 1. II. c. XV. p. 296 sqq. cd. Hand. Sed ut ad 
rem redeam, idem Wolfius temporum quoque rationem 
defendit locis, quos supra jam commemoravimus (Cic. 
de nat. deor. I. c. 18. §. 39. et §. 40.) } qui sane 

non ejusdem plane 'sunt generis , caque de re magnas 
dubitationes movit Beicrus (in introduct. ad 1. II. de 
off. p. 8.), cujus adnotationem miror, quod praetermi- 
sit Oreilius , qui alias vel levissimas Beieri conjectu- 
ras commemorare solet. Erat autem haec Beieri sen- 
tentia (repetita postea ab Handio in annotatione ad 
Wopkensii Lectt. Tuli. p. 47.), non posse imperfectum 
praesenti adjungi, nisi ubi sententia antea proposita 
per orationem obliquam repetatur, cujus proprium sit 
imperfectum conjunctivi (vid. ejusdem Beieri annotat, 
ad Cic. de olf. II. c. 3. §. 9.); 'hoc vero non cadere 
hunc in locum, ubi Tullius sui judicii rationem expe- 
diturus argumentetur : id quod testentur verba: ex quo 
exsistit illud. Itaque codicum quorundam vestigiis ita _ 
haec corrigi voluit Bcierus : quae quamquam non per- 
cipiantur (e MS. Rhedig.) : tamen quia visum habent 
(e cod. Oxf. e.) quendam insignem et illustrem , his 
sapientis vita regetur. Sed primum non credibile est, 
librarios praesentia mutasse in imperfecta, contra fa- 
cilius fieri potuit, ut imperfecta, quae tamen in omni- 
bus fere libris mss. reperiuntur, ab iis vel consulto, 
vel errore quodam, oblitcratis scribendi compendiis, in 
praesentia mutarentur. Deinde si rationem ejus scri- 
pturae, quam Bcierus recipi voluit, quaerimus, intel- 
ligitur , totam rem ab eo angustioribus finibus , quam 
par erat, circumscriptam esse, quum non solum si 
sententia antea proposita per orationem obliquam repe- 

titar, praesenti imperfecta adjungi possint, sed etiam 
aliis quibusdam modis id fieri posse certum sit. De- 
nique si sententiam ipsam , id quod maxime rcin con- 
tinet, consideramus, eam e media esse philosophia 
Academicorum desumlam ideoque ab aliis jam proposi- 
tam intelligimus. Cfr. Cie. Acad. II. c. 51. cl. c. 54. 
§. IU. Itaque, quum communis esset haec sententia 
philosophis novae academiae , eam Tullius non potuit 
ita proponere, ut ipse eam invenisse videretur, sed id 
tantum significare voluit, se eam sequi. Atque alio- 
rum esse hoc decretum, nec vero inventum Ciceronis, 
significatur etiam quodam modo pronomine illud. Ita- 
que haud scio, an ita interpretandus sit hic locus: ex 
quo exsistit illud , quod dixerunt , vel quod defendere 
solent Academici, multa esse probabilia etc. Ejusmodi 
enim sententiam si in pronomine latere existimamus, 
non erit, quod in imperfectis, quae sequuntur, haerea- 
mus. Ubicunque enim aliorum commemorantur senten- 
tiae, antea jam propositae, easque scriptor, quamvis 
ipse probet, tamen ut a se inventas significare non 
vult, utitur imperfecto conjunctivi. Vid. Krueger. I. c. 
p. 68 sqq. atque A. Grotefend. in Grammat. Lat. am- 
pliore T. II. §. 572. p. 480 sq. .Itaque vel Beiero at- 
que Handio satisfecisse videmur, qui requirunt, ut 
sententia, ad quam imperfecta referuntur, antea jam 
sit proposita. Hoc autem fieri posse, ut, si quis suam 
sententiam expositurus simul meminerit, hanc eandem 

fuisse aliorum, temporum ratione subito mutata ita per- 
gat, ac si aliorum sententiam referre coeperit, intel- 
ligi potest ex loco quodam in Cie. Cat. M'. c. 21. 
§. 78., quem, quoniam insignis est ad hanc rem illu- 
strandam, integrum hic describam. Sunt autem verba 
ibi haec : Quid multa ? sic mihi persuasi, sic sentio : 
quum tanta celeritas animorum sit, tanta memoria prae- 
teritorum futurorumque prudentia , tot artes tantae 
scientiae , tot inventa ; non posse eam naturam , quae 
res eas contineat, esse mortalem i quumque semper agi- 
tetur animus nec principium motus habeat, quia se ipse 
moveat: ne finem quidem habiturum esse motus , quia 
nunquam se ipse sit relicturus : et, quum simplex animi 
natura esset neque haberet in se quidquam admixtum 
dispar sui atque dissimile, noti posse eum dividi; quod 
si non possit , non posse interire : magnoque esse ar- 
gumento , homines scire pleraque ante , quam nati sint, 
quod jam pueri, quum artes difficiles discant, ita ce- 
leriter res innumerabiles arripiant, ut eas non tum 
primum accipere videantur , sed reminisci et recordari . 
Haec Platonis fere. Quo qurdem loco etsi scriptor ver- 
bis: sic mihi persuasi , sic sentio satis indicaverat, se 
suam sententiam expositurum esse, tamen media m 
oratione quum meminisset, haec eadem esse Platonis, 
snbito mutat verbi tempus, atque ipso sententiae au- 
ctore non nominato, ita tamen pergit, ac si ejus an- 
tea jam mentionem fecisset ; quod tamen in fine demum 

loci factum esse videmus. — Multo minus autem ejus- 
modi locis offendi poterimus, ubi omissum est aliquod 
verbum praeteriti, cui accommodata sunt tempora inde 
apta. Cfr. Cic. Acad. I. c. 6. §. 22. Communis haec 
ratio et utrisque (Academicis et Peripateticis) hic bo- 
norum Jinis , adipisci , quae essent prima natura ctc., 
ubi quum aliorum referuntur sententiae, omissum est 
verbum, e quo pendeat imperfectum conjunctivi. Nam 
quod vulgo addunt v. videbatur, haud scio an , ut jam 
Goercnzio visum est, debeatur librariis; quamquam 
nihil impedit, quo minus ejusmodi quid subaudiamus. 
Cfr. Cic. Tuse, disputatt. III. c. 20. §. 47. At idem 
(Epicurus) ait, non crescere voluptatem dolore detra- 
cto; summamque voluptatem, nihil dolere. Paucis ver- 
bis tria magna peccata : unum quod secum ipse pugnat, 
modo enim , ne suspicari quidem se quidquam bonum, 
nisi sensus quasi titillarentur voluptate: nunc autem, 
summam voluptatem esse, dolore carere — ubi Bcnt- 
lejus maluit titillentur scribi ; sed bene docuit Kueh- 
nerus, imperfectum pendere ex omisso verbo: dice- 
bat. - 7 -r- Sed quum hic quoque tempora enuntiati se- 
cundarii nonnunquam permutata esse videamus, ut inodo 
praesens modo imperfectum praesenti adjuncta sint, ca- 
vendum est ne ita haec struendi genera differre existi- 
memus, quemadmodum ea differre censuit Wagncrus 
in Commentatione de Conjunctivi Modi apud Latinos 
natura usuque p. 28. , cujus sententiam oon modo paul- 

Iulum emendandam aut amplificandam, quod fecit Krue- 
gerus 1. c. p. 61 sq. , sed prorsus rejiciendam esse ar- 
bitror. Ille enim quum dicit, imperfecti tum esse lo- 
cum, si quis aliorum sententiam ita referat, ut ea tota 
ex ejus mente eliamnunc pendeat; praesentis autem, si 
quis alius sententiam, tanquam tritam et usu confirma- 
tam, ut quam ipse jam fecerit suam, proponat: haec 
igitur x quum dicit, affert aliquid, quod ex parte tantum 
verum est et nonnullos quidcin in locos convenit, aliis 
multis accommodari nullo mpdo potest. Veluti quum 
Vellejus Epicureus, quem Cicero in 1. I. de nat. deo- 
rum contra Stoicos disputantem inducit, c. 13. §. 50. 
Chrysippi sententiam ita refert, ut praesenti primo 
praesentia, deinde imperfecta adjungat, hoc modo: 
tum ipsum mundum deum dicit esse et ejus animi fu- 
sionem universam ; tum ejus ipsius principatum , qui in 
mente et ratione versetur , communcmquc rerum natu- 
ram universam ,* tum ea , quae natura fluerent 

atque manarent — — atque etiam homines eos, qui 
immortalitatem essent consecuti — num putemus, Vel- 
lejum priora, quae praesente enuntiata sunt, magis 
probasse, quam posteriora, in quibus imperfecta po- 
sita sunt? Aut quum imperfectis manifesto declaretur, 
referri alius sententiam, hoc idem fieri non credamus, 
quum praesentia adjunguntur? Jam ut hic, ita alii 
multi reperiuntur loci , in quibus quamquam praesentia 
posita sunt , tamen idcirco dicere non licet, iis aliquid 

contineri, quod sit tritum aut scriptori ipsi probatum; 

itemque per imperfecta saepe enuntiantur, quae non 

sunt unius hominis aut unius temporis, sed quorum ea 

% 

est natura, ut aut nemo de iis dubitet aut certe scri- 
ptorem de iis dubitavisse nullo modo credi possit ; et 
quum saepe in una eademque enuntiatione verbi tem- 
pora permutata sint, nihil mirabilius fieri posset, quam 
si quis eo modo, quo voluit Wagnerus, ea distinguere 
conaretur. Conf. Cat. M. c. 21. §. 78., de quo loco 
supra dictum est. Itaque. verissima esse censeo, quae 
docuit Kruegerus #), imperfectum, sive praeteritum 
sive praesens (in quo tamen praeteriti vis insit necesse 
est) antecedat, tum poni, si, quae enuntiato secunda- 
rio contineantur, ad idem referantur tempus, quo spe- 
ctet verbum enuntiati primarii; praesens autem si po- 
natur, omnem quasi illam conjunctionem atque neces- 


*) Kruegerus , quem supra dixi probasse Wagneri ra- 
tionem, ipse secum pugnare videtur. Nam si vera sunt, quae 
hoc loco posui, Wagneri sententiam tolli necesse est. Ne- 
que hoc Kruegerus non vidit. Quum enim p. 60. manife- 
sto declarasset, se Wagnero assentiri, tamen p. 61. addit, 
eorum naturam, quae praesente enuntientur, non semper 
ita comparatam esse, ut ea etiamnunc valere atque vim ha- 
bere existimandum sit; p. 72. concedit, tempora praesentia 
nonnunquam eam tantum ob causam poni, quoniam scriptor 
de rebus praeteritis veluti de praesentibus loqui coeperit; 
denique adjungit, innumerabilibus locis illud discrimen a 
scriptoribus non observatum esse. Sed regula, cui qui re- 
pugnant loci, innumerabiles sunt, regula esse non potest. 

si tu (1 i nem (quam relationem vocant), qnae inter enun- 
tiatum primarium et secundarium intercedat, tolli, et 

\ 

significari tantum aliquid, qnod omnino cogitari possit, 
nec vero ad certum aliquod tempus necessario sit re- 
ferendum. Inde tamen non sequitur, conjunctionem 
primariae sententiae cum secundaria ita tolli , ut, quae 
praesente enuntiata sunt, ea ad certum quendam ho- 
minem certumve tempus referri non possint. Intefligi- 
tur enim, ea quoque, quae praeterita sint, aut certe 
ad praeteritum tempus spectent, ita posse proponi, ve- 
luti quae nunc cogitentur aut ab ipso sententiae auctore 
explicentur. Cfr. Cic. Acad. I. e. 12. §. 48. Arce- 
silas negabat , esse quidquam, quod sciri posset , ne 
illud quidem ipsum, quod Socrates sibi reliquisset: sic 
omnia latere in occulto. Neque esse quidquam, quod 
cerni aut intelligi possit *) , . — quo loco quum primum 
imperfectum (posset) positum esse videamus, ut intcl- 
ligatur, hanc fuisse Arcesilae sententiam, tamen, si 
in proximis praesens conjunctivi ponitur, haec non mi- 
nus, quam illa superiora ad Arccsilam pertinere, nec 
vero ejus esse, qui haec exponat, ipsa loci natura at- 
que ratio facile declarat. Itemquc in lib. IV. de finib. 


*) Orellius quidem de Emestii conjectnra, codicis cn- 
jusdam fragmento confirmata, scripsit: posset; sed in ejus- 
modi locis cur qnidquain mutemus, justa causa nulla esse 
videtur, nisi quae a codicum auctoritate proficiscatur. Vid. 
Klotz. annot. ad Cic.' Lael. c. 13. §. 46. 

c.2l. §. 80., ubi Stoicorum referuntur sententiae, quum 
praesenti dicunt in enuntiatis inde aptis primum prae- 

r 

sentia sint adjuncta, tamen §. 89. sequuntur imperfe- 
cta , et haec rursus a praesentibus excipiuntur : quod 
ita fieri videmus, ut priora non minus, quam quae im- 
perfecto enuntiata sunt, ad Stoicos referenda esse in- 
teliigalur. Itaque neque de eo discrimine, quod Wag- 
nerus finxit, partimque probavit Kruegerus, neque de 
eo, quod Kruegerus ipse addit, praesentibus plerum- 
que ea contineri, quae ad omues homines et omnia 
tempora spectent, cogitandum esse censeo. Nam etiamsi 
hoc fieri potest, uti iili volunt, et nonnunquam necesse 
est id fieri, si quidem absurda esset ejus oratio, qui 
quae praesentia sunt, aut nunc primum in cogitationem 
incurrunt, vellet per imperfecta enuntiare *), tamen 
alterum inde cogi non potest, ut quae praesente enun- 
tientur, ea communia quasi omnium temporum et ho- 
minum habeantur nec possint eadem ad praeteritum 
quoque tempus referri. Concedendum tamen est, di- 
versam esse utriusque rei rationem. Nam potest ali- 
quid ita ad praeteritum referri, ut hoc ipsa verbi forma 


*) Conferri possunt, qnae simili quadam in re disseruit 
Hermannus ad Viger. p. 931. ed. III. „in omni tempore 
praesentis constructionem adhiberi licet, quoniam etiam prae- 
terita saepissime ut praesentia narrari solent. Non autem 
contrarium fieri potest, ut in re praesenti constructio prae- 
teritorum propria admittatur. “ 

indicetur; quod ubi fit, imperfecta ponenda sunt; aut 
non indicetur verbi forma, tumque ponuntur praesen- 
tia. Si igitur ad rem ipsam, atrum praesentia an im- 
perfecta praesenti adjungantur, nihil interesse intelli- 
gitur, quaeri tamen potest, qui factum sit, ut tempora 
enuntiati secundarii hoc modo a scriptoribus mutaren- 
tur. Cujus rei causa non alte videtur repetenda esse. 
Quum enim duplicem vim praesentis in ejusmodi locis 
esse apertum sit, atque ipsa forma verbi requirat, ut 
praesentia praesenti adjungantur, tamen quum prae- 
teritum tempus, cujus vis in praesente latebat, scri- 
ptorum menti §imul obversaretur, facile fieri potuit, 
ut fluctuantes inter utrumque tempus , modo hoc modo 
illud praesenti adjungerent. Nani quod Gocrenzius ad 
Acad. 1. I. c. 12. p. 70. dicit, ideo nonnunquam haec 
tempora mutata esse, quia ex nimis crebro imperfecti 
usu lectori taedium subrepere posse scriptores reforini- 
darint, vix cuiquam probabitur. Eo minus autein mi- 
randum est, praesenti, in quo latet vis praeteriti,, non- 
minquam imperfecta esse adjuncta, quum alias quoque 
latinos scriptores ea, quae absolute (ut ita dicam) poni 
potuissent, ad praeteritum tempus, si id primario enun- 
tiato cdntinebatur, referre eique accommodare solito9 
esse constet. 

Quemadmodum autem his locis , quos tractavimus, 
vis praeteriti, quam in praesente inesse diximus, ef- 
fecit, ut ei imperfecta adjungerentur, ita factum est, 

2 * 

ut praesentia etiam cum plusquamperfectis jungerentur, 
eadem lege atque conditione, qua perfecta et plusquam* 
perfecta inter se juncta videmus. Quod quomodo liat, 
quum inter omnes constet, satis habeo nonnullos, qui 
huc referendi sunt, afferre locos. Et sunt quidem in 
hoc genere nonnulli eorum, de quibus disseruit Wop- 
kensius in Leclt. Tuli. p. 269. ed. Hand., veluti Cie. 
de fato c. 20. Ita quum attulisset nullam causam, quae 
istam declinationem ejjiceret , tamen aliquid sibi dicere 
videtur , quum id dicat , quod omnium mentes asper - 
nentur ac respuant — quibus ia verbis tantum abest, 
ut temporum enallage sit statuenda, quod visum est 
Wopkensio, qui attulisset pro attulerit positum esse 
existimavit, ut legitimae temporum consecutioni hoc 
plane conveniat, si memineris, in praesente videtvu' 
latere praeteritum , e quo pendeat secundarii enuntiati 
tempus. Eademque ratio est duorum aliorum locorum, 
quos attulit Wopkensius, Cic. Acad. II. c. 52. §. 104. 
Quae quum exposuisset , adjungit etc. Id. de finibus 
hon. et mal. IV. c. 6. §. 14. Quum enim superiores 

secundum naturam vivere , summum bonum esse 

dixissent, his verbis tria significari Stoici dicunt etc. 
Adde Cic. de divinat. I. c. 44. §. 99. Quod quidem 
somnium Sisenna quum disputavisset mirifice ad verbum 
cum re convenisse — tum disputat etc. Tuscul. dispu- 
tatt. Illinc. 2G. §. 63. Aeschines in Demosthenem in- 
vehitur , quod is septimo die post filiae mortem hostias 

immolavisset. Quibus locis omnibus quum praesens prae- 
teriti vim haberet, id quod cogitatione ante tempus perfe- 
ctum poni potuit, necessario plusquamperfectum adscivit. 

Sed ut ad rem redeam, ab eo locorum genere, in 
quibus praesenti, quoniam vis praeteriti in eo latet, 
imperfecta adjuncta sunt, sejungendum esse videtiir 
aliud locorum genus, in quo haud scio an praesenti 
tribuenda sit vis aoristi. Quum enim id significandum 
erat, quod non uno aliquo temporis puncto factum es- 
set, sed aeque ad praeteritum atque ad praesens spe- 
ctaret, ut omnino id fieri solere indicaretur: praesenti, 
in quo haec vis inesset, praesens- non minus, quam 
imperfectum adjungi potuit. Tetigit hanc rem Wagnc- 
rus in Secbodii libro: Archiv f. Philolog. u. Pacdag. 
I. Jahrg. 4. Hft. p. 648. Cfr. Cic. de legg. III. c. 12. 
§. 27. Deinceps igitur omnibus magistratibus auspicia 
et judicia dantur : judicia , ut esset populi potestas, ad 
quam provocaretur: auspicia , ut multos inutiles comi- 
tiatus probabiles impedirent morae — quo loco quum 
, praesens dantur idem valeat, quod data sunt , d ari- 
que solent , non solum potuerunt imperfecta adjungi, 
sed etiam necesse erat hoc loco id fieri, quoniam non 
tuin primum magistratibus judicia, auspicia data sunt, 
sed antea jam data erant #). Cic. de legg. III. c. 6. ex. 


*) Ejusmodi praesentibus, quae vim aoristi habent, at- 
que id significant, quod omnino fieri solet, non raro viros 

iYiflwi et mediocriter doctos magnos in re publica viros , 
et doctissimo i homines non nimis in re publica versa- 
tos mullos commemorare possumus. Qui vero utraque 
re excelleret, ut et doctrinae studiis et regenda civt- 

doctos offensos esse videmus. Velati in Cic. 1. I. de nat 
deor. c. 30. §. 83. Et quidem Athenis laudamus Vulcanum eum, 
quem fecit Alcamenes — quae verba rejectis qnorundam con- 
jecturis recte ita explicuit Orellius: Athenas visentes omnes 
solemus laudare V. c. — Ibd. III. c. 5. in. At enim praesen- 
tes videmus deos, ut apud Regillum Posthumius , in Salaria 
Vatinius etc. , ubi Heindorf. , Schuetz. , Moserus atque Orel- 
lius sine causa idonea et contra oinnium fere codicum au- 
ctoritatem vidimus scripserunt. Neque magis probaverim, 
quod iidem viri ibd. c. 23. §. 59. Fenus prima Coelo et Die 
nata, cujus Elide delubrum videmus — nonnullorum libro- 
rum scripturam: vidimus receperunt; antiquae enim editio- 
nes fere omnes , quarum in his libris non parva videtur esse 
auctoritas, itemque codices satis inulti vulgatam tuentur. 
Cfr. Cic. de legg. II , c. 26. §. 64. Sed post aliquanto pro- 
biter has amplitudines sepulcrorum, quas in Ceramico videmus, 
lege sanctum est , ne etc. , ubi Ernestius , quamquam libro- 
rum in hac scriptura nulia est discrepantia, tamen vidimus 
legi voluit. Sed vid. ibi Goerenz. Similis quaedam est ra- 
tio praesentis audimus , quod non raro in perfectum muta- 
tum est; de qua re vid. Orell. et Henrichsen. ad Cic. de , 
orat. 1. II. c. 22. §. 93. Quum vero idem Orellius ad Cic. 
Brnt. c. 84. §. 291. scrupulum sibi remanere dicit, num, ut 
audimus pro audivimus, ita audio pro audivi reperiatur, non 
dubitandum est, quin hoc quoque dici possit. Cfr. Cic. LaeL 
C. 13. §. 45. Nam quibusdam, quos audio sapientes habitos in 
Graecia, placuisse opinor mirabilia quaedam. Est tamen in- 
ter utrumque dicendi genus non nihil discriminis, quod fa- 
cile intelliget, qui ejusmodi comparaverit locos, in quibus 
perf. audivi repentur , veluti LaeL c. 23. §. 88. Brut. c. 13. 

§. 50. 

tale princeps cs$et, quis facile praeter hunc inveniri 
potest ? — ubi item ultima verba «opiorrcos accipieuda 
esse existimo, ut vis eorum haec sit: quis praeter 
hunc inventus est , aut inveniri potest? Atque haud 
scio an in eodem genere habendi sint alii quidam loci, 

qui quamquam eodem modo , quo superiores , explicari 

% 

possunt, tamen verius huc referendi esse videntur, ve- 
luli Cic. de finibus II. c. Ii. §. 34. quod (honeste 
vivere) ita interpretantur (Stoici), vivere cum intelli- 
gentia earum rerum , quae natura evenirent , eligentem 
ea , quae essent secundum naturam , rejicientemque con- 
traria — quo loco quum Ernestius legi voluisset : 
eveniant , Ramshornius in Grammat. Latin. p. 703. do- 
cuit , in praesente interpretantur latere perfectum ; 
quae ratio licet per se non sit improbanda, tamen ne- 
scio an magis sit consentaneum praesenti interpretan- 
tur subjicere vim aoristi, ita ut sententia haec sit: 
quod ita solent interpretari Stoici i. e. interpretati sunt 
atque etiamnunc ita interpretantur. Eodemquc perti- 
nere mihi videntur hi loci: Cic. de finibus IV. c. 6. 

§. 14. et 13. Quum enim superiores secundum 

naturam vivere , summum bonum esse dixissent, his 
verbis tria significari Stoici dicunt (i. e. dicere solent ) : 
unum ejusmodi, vivere adhibentem scientiam earum re- 
rum , quae natura evenirent : — - — alterum significari 
idem, ut si diceretur, ojfcia omnia media, aut ple- 
raque servantem vivere — ubi Ernestius eveniant — — 

dicatur legi voluit. Ibd. III. c. 21. §. 71. gravissi- 
vieque et verissime defenditur (i. e. defendi solet), 
nunquam aequitatem ab utilitate posse sejungi: et quid- 
quid aequum justumque esset, id etiam honestum: vi- 
cissimque , quidquid esset honestum, id justum etiam 
atque aequum fore — quo quidem loco, qui proxime 
accedit ad similitudinem superiorum (lib. defin. II, 11. 
§. 54. et IV, 6. §. 14,), non video, quas difficulta- 
tes Handius invenisse sibi visus est. Is enim in an- 
notatione ad Wopkensii Lectt. Tuli. p. 176. baec ha- 
bet: „In libro de fn. 1 . c. non tam facilis videtur 
esse interpretatio, atque [quam] Goerenzius existima- 
vit. Nam neque agitur de praeceptis quondam propo- 
sitis, et coeunt haec verba cum antecedentibus in unam 
formam ita, ut non possit non permira videri temporis 
transmutatio, cui causa desit. v Et in fine positum est 
fore non esse: quod quid significaret, nemo declara- 
vit. “ Ac primum quidem quum Handius ccnsuit, non 
posse praesenti imperfectum subjungi, nisi ageretur de 
praeceptis dudum propositis , item ut Beierus angustio- 
ribus finibus rem circumscripsit. Sed ut hoc ita sit, 
quemadmodum voluit, de quo tandem hic agitur, nisi 
de praeceptis Stoicorum dudum ab ipsis disciplinae au- 
ctoribus propositis? Itaque si rem ipsam spectamus, 
nihil apparere video, quo hi loci inter se differant; 
quumque in praesentibus interpretantur — dicunt, item 
ut in v. defenditur praeteriti simul vis insit, ne causa 

quidem deest, cur hoc loco tempora mutata sint. Al- 
terum autem, quod affert Handius, fore pro esse po- 
situm non habere, quomodo explicetur, non magis, 
quam illud difficultatem praebere videtur. Est enim 
verbum fore ita hic positum, ut saepe Tullium futuris 
in conclusionibus omninoque in praeceptis dandis usum 
esse videmus, vid. Beier. ad Cie. de off. T. II. p. 4. 
Kuehner. ad Cie. Tuse, disputatt. III, 7. §. 15. Ne- 
que tamen dixerim, fore idem prorsus esse, quod fu- 
turum esse j illud enim rem cogitatam significat (unde 
verterim : mit Rcebt wird behanptet , was sittlicb gut 
sey, das werde aucb gcrccht und billig seyu) ; hoc, 
quod revera aliquando fiet (das werde einst — scyn). 
— Jam vero cur putem, his similibusque locis prae- 
sens non simplicem perfecti vim habere, ea est causa, 
quod Tullius, quum haec seripsit, non tantum ad ve- 
teres, qui antea de his rebus disseruerant, ipsosque 
disciplinae auctores, sed etiam ad eos, qui ipsius ae- 
tate floruerunt, eademque, quae veteres defenderunt, 
respexisse videtur. Unde factum est, ut in comme- 
morandis eorum sententiis plerumque uteretur praesen- 
tibus: dicunt, docent similibus, orationi autem inde 
aptae imperfecta subjungeret. — Eadem fere praesen- 
tis ratio esse videtur in Cic. Aead. II. c. 18. §. 88. 
An non videmus, hoc usu venire , ut, quos nunquam 
jnilassemus a nobis internosci posse, eos, consuetudine 
adhibita , tam facile internosceremus , uti ne minimum 

quidem similes viderentur — ubi quum Davisius propter 
imperfectum internosceremus legi voluisset : usu ve- 
nisse, recte quidem Wopkensius hanc conjecturam re- 
jecit, sed veram temporis mutati rationem non invenit. 
Yid. Handii annotat, ad Wopkens. Lectt. Tuli. p. 270. 
Est autem ea vis formulae: usu venire , ut non pos- 
sit non etiam ad praeterita transferri, ideoque com- 
mode ita explicari: factum est , et Jieri solet. 

Haec igitur sunt, in quibus quum praesens teneat 
praeteriti locum aut vim aoristi habeat, imperfecta 
praesenti adjuncta esse recte dici possint. Sed restant 
nonnulli loci, qui quamquam non raro cum his, quos 
tractavimus, a viris doctis comparati sunt, adeoque 
in, eodem numero habiti, tamen toto genere differant, 
quum non ea in iis animadvertatur praesentis natura, 
ut praeteritum in eo latere dici possit, neque ita prae- 
sentia et imperfecta inter se sint juncta, ut alteram 
ex altero pendeat. Ac primum quidem huc referendi 
esse videntur ii loci, in quibus imperfecta vim poten- 
tialem habent. Cfr. Cie. Act. in Verr. II. lib. IV. 
c. 6. §. 11. Quid? si magnitudine pecuniae persuasum 
est ei? Verisimile non est, ut ille homo tam locuples, 
tam honestus, religioni suae monumentisque majorum 
pecuniam anteponeret. Id. pro Sulla c. 20. §. '67. 
Verisimile non est , ut, quem in secundis rebus , quem 
in otio secum semper habuisset, hunc in adversis, et 
in eo tumultu, quem ipse comparabat, ab se dimitteret. 

Et illo quidem loco Wunderus, itemque Zmnpllns, in 
imperfecto vim conditionalem inesse voluerunt, atque 
aliquod enuntiatum conditionale oiniasum esse consue- 
runt, ita ut haec esset loci sententia : es isl nicht denk- 
bar, wie er Geld vorsiehen uriirde, scii, weim ihm 
Jemand welches gdbe. Quod etiamsi factum est non- 
nunquam, ut ejusmodi enuntiata omitterentur, (atque 
in latino sermone item, ut in nostro hoc fieri posse 
constat), tamen modum conditionalem praesentis tem- 
poris ab hoc loco alienum esse facile inlelligitur; si 
quidem, quum rerum praeteritarum hic mentio fiat, 
hanc potius interpretationem loci sententia requirit : es 
ist nicht wahrscheinlick , dass er Geld wiirde vorge - 
zogen haben. Itaque non immerito hanc rationem re- 
jecit Elslerus in Jahnii Annal. philol. et paedagog. 
1828. Vol. I. P. I. p. 108 sq., qui docuit, in his im- 
perfectis modum potentialem temporis praeteriti latere, 
eujus haec sit vis: ille anteponeret: er hatte vorgezo- 
gen, batle ktfnncn vorziehen? — hunc ille dimitte- 
ret : diesen hatte er wcgschickcn sollcn ? sich dazu 
entschlicssen konnen ? — Idem tamen Etzlerus aliam 
proposuit rationem, quam veriorem etiam superiore esse 
existimavit, dicens, subaudiendum esse aliquid in his 
locis, vcluti: factum esse , accidisse vel Jieri potuisse, 
ut — anteponeret; ita ut prior locus ita esset ac- 
cipiendus : Veidsimile non est , cum adductum esse , ut 
— - — anteponeret ; et alter: Ferisimile non est , Cot- 

• ( 

cium in animum induxisse , ut etc. Sed fateor, mihi 
superiorem illam rationem probabiliorem videri ; nam 
ut ejusmodi enuntiata nonnunquam omissa sint, quibus 
structura orationis inde aptae accommodata est *), ta- 
men haud scio an in hac formula verisimile est, ut, qua 
duo enuntiata arcte inter se conjuncta sunt;, tale quid 
iicri non potuerit. Atque ut in aliis enuntiatis per- 
multis, quae conditionalia tum habentur, tum nomi- 
nantur, imperfectum conjunctivi nullam conditionis vim 
habet, sed potius, ut verissime docuit Etzlerus, po- 
tentialem, ita his locis non video, cur non eadem ra- 
tio valeat, quam, nisi fallor, ipsa horum locorum na- 
tura suadet. Cfr. Cic. pro Rose. Amer. c. 53. in. 
Video igitur, causas esse pei'multas, quae istum im- 
pellerent, i. e. Griinde, die jenen antreiben mussten, 
antreiben konnten. Lib. I. de orat. c. 44. §. 19o. 
Ac si nos , id quod maxime debet, nostra patria de- 
lectat; cujus rei tanta est vis, ac tanta natura , ut 
Ithacam illam, in asperrimis saxulis, tanquam nidu- 
lum affixam, sapientissimus vir immortalitati antepo- 
neret: quo amore tandem inflammati esse debemus in 

*) Cfr. Cic. de nat. deor. I. c. 15. §. 38. At Persaeus, 
ejusdem Zenonis aiulitor, eos dicit esse habitos deos, a quibus 
magna utilitas ad vitae cultum esset inventa, ipsasque res uti- 
les et salutares deorum esse vocabulis nuncupatas ; ut ne hoc 
quidem diceret, illa inventa esse deorum, sed ipsa divina; ubi 
ante verba: ut diceret: ita facium est, quod voluit Wytten- 
bacliius, aut simile quid subaudiendum est. — 

eam patriam etc., ubi imperfecti haec est vis : dass er 

jenes Ithaca der Unsterblichkeit vorziehen konnte. 

Copiosius de hac re disseruit Etzlerus in disquisitioni- 
bus grammat. p. 110 sqq. 

Jam venio ad aliud locorum genus, in quo, quum 
imperfecta, quae praesentibus adjuncta sunt, vim con- 
ditionalem habeant, non magis, quam in illis, de qui- 
bus modo dictum est, e praesente pendere dici pos- 
sunt. Vide eundem Etzlerum bene de hac re dispu- 
tantem in Jahnii Annal. philol. et paedagog. 1828. 
Vol. III. P. 1 . p. 108 sq., ubi hi alferuntur loci: Cic. 
de legg. III. c. 17. §. 58. Quae lex hanc sententiam 
continet, ut omnes leges tolleret, quae postea latae 
sunt, i. e. es wiirde alie spiiter gegebenen Gesetze un- 
nOthig machen. Quo loco animadvertere licet, omis- 
sam esse protasin, i. e. si haec lex promulgaretur, ac- 
ciperetur *). A vero aberravit Goerenzius, quum di- 


*) Ejusmodi locis, in quibus sententia aliqua omissa 
est, etiam alias saepe offensi sunt viri docti, veluti in Cic. 
Tuscul. disputatt. II. c. 27. §. 39., ubi in verbis: si quidem 
homo esset, Iirnestius, Scliuetzius, Wolf. , atque Orellius 
contra librorum manuscriptornm auctoritatem : si quidem 
homo est scripserunt, non animadvertentes, omissam esse 
sententiam , veluti : recte crederem. Vide ibi Kuehneri anno- 
tationem jure codicum lectionem defendentis. Itemque in 
I. II. de nat. deor. c. 67. §. 144. flexuosum iter habet (au- 
ditus), ne quid intrare possit, si simplex et directum pnte~ 
ret, — ubi DavisiuS posset conjecit, scilicet ut hoc conve- 
niret imperfecto, quod sequitur: pateret. Moserus autem 

xit, Ciceronem saepe uti hac enallage temporum ad 
verba, quae vel dietum vel sententiam significent. Ne- 
que comparanda erant ea, quae Wopkensius in Lectt. 
Tuli. p. 126. et 134. attulit, qui, quae nihil habent si- 
militudinis, inter se confudit. Quum vero Handius in 
libro, qui inseribitur: Lebrbuch des latein. Stils p. 219. 
hanc temporum jungendorum rationem ab iis tantum 
probari posse dicit, qui. similia pro iisdem habeant, 
id concederem, si ea ratio, quam Goerenzius attulit, 
una esset, qua hic locus explicari posset. Verum illa, 
quam attuli, tam plana esse videtur, ut nullo modo 
mihi persuaderi possim, quidquam in hoc loco inesse, 
quod in vitio sit habendum. Cic. or. pro Plancio c. 32. 
§. 78. jitqui > haec quum vides , quo me tandem in te 
animo putas esse , Laterensis ? ullum esse tantum peri- 
culum , tantum laborem , tantam contentionem , quam 
ego non modo pro salute tua , sed etiam pro dignitate 
defugerem ? i. e. keine Anstrengung, deren ich mich 
weigern wiirde. Or. pro Sulla c. 20. §. 88. non is 
homo est, ut bellum contra patriam suscipien- 

dum putaret, i. e. dass er Lust gehabt hatte, gegen 

posset tutans ex duobus codicibus adjecit uti particulam ante 
si. Heindorfius denique, quem Nobbius secutus est, post 
verba: ne quid intrare possit , de conjectura adjecit: quod 
posset. Sed recte se habet vulgata scriptura, et facile hoc 
ipsum, quod isti Ciceronis verbis interseri voluerunt, sub- 
audiri potest. V. Wopkensii Lectt. Tuli. p. 271. ibique Hand. 
not. 110. 

sein Vatcrland die Waffen zn ergreifen. Lib. I. de 
legg. c. 20. §. i>4. Att. Perparvam vero controversiam 
dicis, ac non eam , quae dirimat omnia. M. Probe 
quidem sentis , si re, ac non verbis dissiderent ubi, 
quum Eracstius ex editionibus veteribus quibusdam dis- 
sident recepisset, recte quidem imperfectum restituit 
Goerenzius, sed in explicanda temporum ratione item 
lapsus est, ut superiore loco. Vult enim imperfectum 
conjunctivi pendere c verbo sentis, in quo praeteriti 
notionem latere dicit, non intelligens, imperfectum 

conditionalem habere notionem. Vid. Ellendt. in Com- 

% 

mentalione de formis enuntiatorum conditionalium p. 69. 
Itaque totius loci haec erit sententia: du hast liecht, 
wenn sie der Sache , und nicht den Worten nach von 
einander versc/iieden wuren.' Quare si quid mutandum, 
potius sentires scribendum esset; quamquam in dialogo, 
qui familiaria sermonis speciem prae se fert, facile 
hoc tolerandum. Persuasum est enim Marco, Stoicos 
et veteres Academicos verbis tantum discrepare, re 
consentire ; quare minus recte praesente (dissident) usus 
esset, quoniam tum ipse ambigere videretur, utrum 
dissensio esset inter illos philosophos, necne. Ad si- 
militudinem locorum, quos paullo ante tractavi, acce- 
dunt alii quidam, veluti in Cic. lib. I. de republ. c. 3. 
§. 4. quibus (viris fortibus) magis id miserum videri 
solet, natura se consumi et senectute, quam sibi dari 
tempus, ut possint eam vitam, quae tamen esset red - 

denda naturae , pro patria potissimum reddere — ad 
quem locum quum Moserus ea commemoravit, quae dis- 
putaverit ad Cic. de legg. I. c. 17. , item in errore 
est , iit illo. Non enim imperfectum bic aptum est ex 
praesente, sed quod facile est intellectu, habet vim 
conditionalem : ein Leben fier das Vaterland aufopfem, 
das denn doch einmal der Natur zuriickgegeben wer- 
den miisste. Cfr. Tuscul. disputati. 1. V. c. 33. ex. 
ita perpetuas et contextas voluptates in sapiente fore 
scmper , quum exspectatio speratarum voluptatum per- 
reptarum memoriae jungeretur — ubi , quum Bentlejus 
jungeretur legi voluisset, quoniam haec verba pende- 
rent ex praesente praecipit (§. 98.), codicum scriptura 
recte a Knehnero defensa est. Hue referendus etiam 
est locus in 1. II. de nat. deor. c. 86. §. 141. Atque 
ut in aedificiis architecti avertunt ab oculis et naribus 
dominorum ea, quae profluentia necessario taetri essent 
aliquid habitura : sic natura res similes procul aman- 
davit a sensibus , — de quo vid. Handii annotat, ad 
Wopkensii Lcctt. Tuli. p. 176. Cic. de invent. II. 
c. 27. ex. Postea demonstrandum est, non esse illud 
ejusmodi, ut ob id hoc Jieri conveniret, i. c. es sey 
nicht von der Art, dass es passen wiirde (vid. Rarns- 
horn. Grammat. Latin. p. 794.), Ernestius tamen con- 
venerit vel conveniat legendnm esse eensuit. Tuscul. 
disputatt. V. c. 2. §. 6. Vituperare quisquam vitae pa- 
rentem (philosophiam), et hoc parricidio se inquinare 


Digitized by Google 



33 


audet? et tam impie ingratus esset ut eam accuset , 
quam vereri deberet , etiamsi minus percipere potuis- 
set? — • quibas ia verbis non video, quid ofTensionis 
habeat imperfectum conjunctivi (deberet), quod non pro 
praesente positum est, uti Fikenscher. in Diar. sebo- 
last. 1829. II. nr. 82 et 85. censuit, sed vim condi- 
lionalem habet, atque sequentibus verbis : etiamsi — • — 
potuisset respondet. Nam si praesente usus esset scri- 
ptor, idem verbum, mutata temporis ratione, repeten- 
dum fuisset, hoc medo: quam vereri debeat , atque 
tum etiam vereri deberet, si minus eam percipere po- 
tuisset. Sed priora illa, quae praesente (debeat) enun- 
tianda erant, ita omissa sunt, ut nemo ea desideret; 
nec magis, si in germanicam linguam ea transferren- 
tur, quidquam desideraretur. Sed nescio, quomodo 
fiat, ut, quae in -nostro sermone quin recte se habeant 
nemo dubitat, eadem 6i in alia lingua reperiantur, non- 
liunquam sint offensioni. Minus facile quam ejusmodi 
loci offendent, in quibus duo membra enuntiati condi- 
tionalis comparent; quamquam horum ratio non diversa 
est a ratione illorum, quos supra commemoravi. Cfr. 
Cic. de nat. deor. I. c. 31. §. 88: Quae sunt tantae 
animi angustiae, ut, si Seriphi natus esses nec un- 
quam egressus ex insula , in qua lepusculos vu/pecit- 

I 

lasque saepe vidisses, non crederes leones et pantheras 
esse , cum libi, quales essent, diceretur. Lib. II. de 
finib. c. 15. §. 49. honestum tale est, ut vel si igno- 

rorent id homines vel si obmutuissent , sua tamen pul- 
chritudine esset — laudabile. 

Denique attractionis quodam genere fit, ut nonnun- 
quam verbi tempus, quod ad principalem sententiam 
pertinet, secundariae sententiae accommodatum sit. 
Quod non dixerim errore scribentis fieri, ut ait El- 
lcndlus in annotat, ad Brut. e. 32. §. 124. , verum 
ipsa rei natura facile ita tulit, ut, quum ad utramque 
sententiam accommodari posset enuntiati principalis ver- 
bum, id proximae accommodaretur. Cfr. Cie. de nat. 
deor. II. c. 46. §.118. Ex quo eventuri nostri pu- 
tant id, de quo Panaetium addubitare dicebant, ut ad 
extremum omnis mundus ignesceret, quum humore con- 
sumpto neque terra ali posset, neque remearet aer , 
cujus ortus , aqua omni exhausta, esse non posset ; ita 
relinqui nihil praeter ignem , a quo rursum animant» 
ac deo renovatio mundi Jieret , atque idem ornatus ori- 
retur — ubi imperfecta : ignesceret — posset — re- 
mearet ctc. pendent ex verbo enuntiati secundarii : di- 
cebat. Yid. Eliendt. ad Brut. I. c. , qui praeterea af- 
fert: Epp. ad Alt. XI. 16. mcd. Peto , quod supe- 
rioribus literis (scii, petivi), ut, si quid in perditis 
rebus dispiceres, quod mihi putares faciendum , me mo- 
neres. Atque ejusdem plane generis 6unt hi loci : Cic. 
de legg. III. c. 18. §. 33. M. Dicam, Tite , et ver- 
sabor in re difficili ac multum et saepe quaesita : suf- 
fragia magistratu mandando , aut reo judicando , lege 

aut rogatione sciscenda , clam an palam ferre melius 
esset — ubi , nisi verbum quaesita interpositum esset, 
scribendum fuisset: melius sit. Eipist. ad Fam. II. 4. 
in. Epistolarium genera multa esse non igqoras ; sed 
unum illud certissimum , cujus causa res inventa est , 
ut certiores faceremus absentes , si quid esset etc. — 
ubi imperfectum faceremus pendet e verbo enuntiati se- 
cundarii : inventa est. Cic. de rcpubl. III. e. 3. §. S. 
Quae perficit in bonis ingeniis , id quod jam persaepe 
perfecit , ut incredibilis quaedam et divina virtus exsi- 
steret. Tuscul. disputatt. V. c. 11. §. 33. Ferumta - 
men , quoniam de constantia paullo ante diximus, non 
ego hoc loco id quaerendum puto, vermnne sit, quod 
Zenoni placuerit, quodque ejus auditori, Aristoni, bo- 
num esse solum , quod honestum esset. Lib. III. de 
finib. e. 11 . §. 39. Constituto autem illo, de quo ante 
diximus, quod honestum esset, id esse solum bonum 3 
tntelligi necesse est etc. , ubi , quum vulgo legeretur : 

quod honestum sit, recte quidem a Gocrenzio codicum 

/ 

scriptura esset restituta est, sed non debebant ad eam 
defendendam loci afferri, qui nihil prorsus similitudi- 
nis habent, veluli Cic. de nat. deor. I. c. 13. §. 40.* 
de quo loco supra dictum est. Extitit tamen postea 
quoque vir doctus quidam (in ephemerid. Jenan. 1828. 
nr. 98.), qui haec comparanda esse censeret. Pen- 
det autem imperfectum conjunctivi a verbo secundarii 
enuntiati diximus. Non praetermittendum est, eam 

3 * 

esse hujus loci rationem , ut, etiamsi verba Hia : de 
quo ante diximus , non essent interposita, tamen im- 
perfectum, quoniam perf. eonslituto antecedit, retinen- 
dum esset. Quamquam enim ejusmodi perfectis, quae 
vim praesentis habent, etiam praesentia adjungi pos- 
sunt (cfr. Cie. de olf. II. c. li>. in. Sed expositis 
adolescentium officiis , quae valeant ad gloriam, adipi- 
scendam, , deinceps de beneficentia dicendum est), tamen 
usui magis convenire imperfecta, saepe jam a viris 
doctis animadversum est. Cfr. Iib. II. de off. c. 5. in. 
Quinque igitur rationibus propositis officii persequendi, 
quarum duae ad decus honestatemque pertinerent etc., 
ubi vid, Bcier. 

. . Hue quoque referendus osse videtur locus quidam 
in libr. I, de ropubJ. c. 17. §. 27. Quam est hic for- 
tunatus putandus qui , ut Jfrieanum avum meum. 

scribit Cato solitum esse dicere, possit idem de se prae- 
dicare, nunquam se plus agere , quam nihil quum age- 
ret; nunquam minus solum esse, quam quum solus es- 
set — ubi verba interposita: solitum esse dicere, ef- 
fecerunt, ut scriptor in commemoranda sententia Ipsa 
imperfectis uteretur, ad eum, cujus «(Terebat verba, 

respiciens. Non dissimilis est ea ratio, qua, quum prae- 

\ 

cedat praeteritum, cui imperfectum adjungendum erat, 
tamen, sententia interposita, effectum est, ut praesens 

i 

sequeretur. Cfr. Cic. de rcpubl. If. c. 22. §. 50. 
curavitque , quod semper in re publica tenendum est , 

ne plurimum valeant plurimi , ubi quum Mos er iis citat 
Ruddimanni institutiones grammat. latin. T. II. p. 53K, 
apparet, eum ne hujus quidem loci rationem recte in- 
tellexisse. Ibi enim ejusmodi loci afferuntur, in qui- 
bus, quum effectus adhue durans significetur, prae- 
terito praesentia adjuncta sunt, veluti in Terent. Adelpb. 
I, 1, 29. Ea ne me celet , consuefeci filium. Quae 
struendi ratio ut nonnunquam admissa sit ' a veteribus 
scriptoribus, tamen et quibus modis ea admitti potue- 
rit, melius ab aliis, quam a Ruddimanno illustratum 
•est (pauca enim et jejuna sunt, quae attulit), neque 
hunc locum ex similitudine illorum judicandum esse, 
facile intelligi potest. Nam, si quid video, hoc quo- 
que loco animadvertenda est illa consuetudo, quae po- 
sita in proprietate latfni sermonis latissime patet, ut 
proximis accommodaretur verborum structura. Itaque, 
quo ducimur ratione loci ipsius et similitudine eorum, 
quae supra posui, statuendum est potius, praesens va- 
leant pendere e verbo sententiae interpositae: tenendum 
est. Sed non possum, quin hoc loco notem errorem 
quendam Ellendti, qui in annotat, ad Cie. Brut. §. 124. 
in numero eorum locorum, in quibus per quoddam atr 
tractionis genus verbum, quod ad principalem senten- 
tiam pertinet, accommodatum sit seeundariae sententiae, 
retulit quoque locum quendam Tullii, qui est in Iib. I. 
de orat. c. 84. §. 231. Erat enim Athenis, reo da- 
mnato , si fraus capitalis non esset , quasi poenae aesti- 

matio: et sententia quum judicibus daretur , interro- 
gabatur reus, quam quasi aestimationem commeruisse 
confiteretur: quod quum interrogatus Socrates esset, 
respondit , sese meruisse, ut amplissimis honoribus et 
praemiis decoraretur , et ut ei vietus quotidianus in 
Prytaneo publice praeberetur; qui honos apud Graecos 
maximus haberetur. Merito quidem Ellcndtus imperfe- 
ctum haberetur , quod Ernestius in habetur mutari vo- 
luerat, defendit; sed non video, quomodo in hunc lo- 
cum conveniat ea ratio, quae in superiores, ubi sen- 
tentia interposita effecit, ut verbi tempus mutaretur. 
Neque hoc fugit novissimum borum librorum editorem, 
Henriehsenum ; qui quum haec verba nullo modo cum 
Socratis responso conjungi posse, sed ab homine Ro- 
mano ad graecum morem illustrandum addita esse vi- 
deret, cum Schuetzio, Harlcsio, Muellero et Olshau- 
scnio Erncstii conjecturam recipiendam esse sibi per- 
suasit. Quod quamquam non temere ab eo factum esse 
dixerim, quum tot virorum auctoritas mentis aciem fa- 
cile praestringere posset, tamen nescio an cautius in 
hac re ei versandum fuerit. Nam ut omittam , quod 
librorum manuscriptorum nulla hoc loco cernitur discre- 
pantia, tardiorem certe ad mutandum facere debebat 
simillimus locus, qui est in Cic. Tuscul. disputati. V. 
c. 12. §. 54. Apud quem (Platonem) saepe haec ora- 
tio usurpata est, ut nihil praeter virtutem diceretur 
bonum: velut in Gorgia Socrates , quum esset ex eo 

quaesitum i Archelaum i Perdicae filium, quitum for- 
tunatissimus haberetur, nonne beatum putaret ? Haud 
scio, inquit, nunquam enim cum eo collocutus sum . 
Nemo quidem, quod sciam, conjunctivo haberetur of- 
fensus est, e t tamen eadem plane ratio est hujus loci, 
atque illius; ut si quis illum corrigat, hunc quoque, 
si consentaneus sibi esse velit, corrigat necesse sit. 
Inteiligitur enim, verba : qui tum fortunatissimus habe- 
retur, non esse ejus, qui ex Socrate illa quaesierat, 
sed, quod vel particula tum satis indicat atque graeca 
ipsa demonstrant, a scriptore ea addita esse, rei illu- 
strandae causa. Itaque boe loco, item ut Ulo requi- 
rebatur imperfectum conjunctivi. Quod si conjuncti- 
vum modum positum esse videmus, eum ita explican- 
dum esse censeo, ut statuamus, scriptorem intentum 
ad orationis obliquae tenorem, in iis quoque conjuncti- 
vum adhibuisse, quae quum ex superioribus apta non 
essent, indieativum adsciscere debebant. Cujusmodi 
quidem loci etsi quandam attractionis similitudinem prae 
se ferunt, tameu idcirco non in eodem, quo illi, ha- 
bendi sunt numero, nec immerito Kruegcrus in intro- 
ductione ad librum de attractione p. XI sq. eos ab 
hoc genere prorsus seclusisse videtur *). Sed utcun- 

*) Kruegerus quidem non de his ipsis locis, quos tra- 
ctavi (lib. de orat. I. c. 54. et Tuscul. disputatt. V. c. 12.), 
sed de aliis quibusdam, quos Guentherus ad Cornei. Nep. 
Themist. c. 4. eodem modo explicari voluerat, disseruit. Sed 

qnc est, nihil enim hoc pertinet ad eam rem, de qua 
liie quaeritur, id certe effectum esse puto, ut intelli- 
t gatur, locum illum, qui est in iib. I. de orat. c. 34., 
neque in eorum numero esse habendum, in quibus at- 
tractionis quoddam genus statuendum sit, neque con- 
junctivum, licet idoneam causam habere non videatur, 
conjeeturis tentandum esse. • 

Reliquum est, ut nonnullos persequar locos, quos 
a viris doctis perperam aut in eodem, quo superiores, 
numero habitos, aut eerte cum iis comparatos esse vi- 
deam $ quamquam eorum naturam si quis accuratius 
consideraverit, ita comparatam esse iutelliget, ut neu- 
trum fieri posse concedendum sit. Veluti Moserus in 
annot. ad Cic. de republ. Iib. I. c. 47. §. 28. cui per- 
suasum sit , appellari ceteros homines , me solos eos , 
qui essent politi propinis humanitatis artibus — Ba- 
kium, qui sint pro essent legi voluerat, ita refutavit, 
ut diceret, in oratione obliqua imperfectum nihil ha- 
bere offensionis *)j ideroque Moserus in annot. ad 
• ■ , 

de liis quoque locis duo certe alius sunt generis, nec cum 
his comparandi , vid. Daehnii annot. ad Themist. c. 4. §. 3. 
ad Epani. c. 7. §. 1. , neque causa conjunctivi deest tertio 
loco: Att. c. 5. §. 1. Rectius fortasse huc referas quartum: 
Datam, c. 8. §.4. 

*) Quo quidem praecepto, orationi obliquae proprium 
esse imperfectam conjunctivi, nihil fingi potest mirabilius. 
Neque enim praesens neque imperfectum neqne ullum tem- 
pus huic struendi generi proprium esse dici potest; quam 
» 

lib. II. c. I. §. 2. Nam neque ullum ingenium tantum 
extitisse dicebat , ut, quem res nulla fugeret , quis- 
quam aliquando fuisset; neque cuncta ingenia collata » 
in unum tantum posse uno tempore providere, ut omnia 
complecterentur sine rerum usu ac vetustate — haec 
habet: ,, Ita post praesens infinitivi in oratione obii-' 
qua solet Cicero ponere imperfectum conjunctivi, v. c. 
lib. III. de orat. c. 32. §. 127. lib; de divinat. II. 
c. 24. §. 31. Goerenz. ad legg. lib. III. c. 17. §.38.“ 
Jam si quis consideraverit, quae sit loci, qui est in 
libro de legg., natura atque ratio, et quae ibi disputa- 
verit Gocrenzius, is inteliiget, quam diversa hic a 
Mosero siut confusa. Sed ut hoc praetermittam, ne- 
que priore loco (de republ. I. c. 17.), neque altero 

(ibd. II. c. 1.) imperfectum pendet ex infinitivo prae- 

\ 

sentis, non magis, qnam quod supra dictum est, ver- 
borum tempora pendere possunt e participiis $ quum, 
quae in his modis insit temporis notio, ea non ita sit - 
definita, ut alius verbi tempus iis regi possit. Sed 
utroque loco praeterita : persuasum sit et dicebat effe- 
cerunt, ut in oratione, quae ex iis apta esset, imper- 
fecta conjunctivi ponerentur. Vid. Krucger. in Quacst. 
grammat. fasc. II. p. 37 sqq. Etzler. in disquisitionibus 
grammat. p. 81 sq. Itaque potius id notandum erat, 

temporum ratio ipsa cuj usque loci natura nitatur. Modus 
tantum verbi orationi obliquae proprius esse dici potest i. e. 
conjunctivus . 

quod apud Latinos scriptores ioprimisque Ciceronem 
saepe faetum esse intelligimus , ut ea quoque, quae ab- 
t solute (ut hoc vocabulo utar) poni potuissent, nec ad 
ununi hominem unuinve tempus spectarent, ad verbi 
primarii tempus referrentur, eique accommodarentur*). 
Conf. quae de bac re disputarunt Beierus ad Cie. de 
olT. T. II. p. 20 sq. Kuehner. ad Tuscul. disputatu 
I. e. 1. p. 46. et c. 4. p. 83. Nara quae Krucgcrus 
et post eum alii de duplici vi perfecti docuerunt, ut 
si perfectum sit praesentis , praesens conjunctivi ; sia 
aoristi, imperfectum conjunctivi ei adjungatur, ea haud 
scio an subtiliora, quam veriora sint ; nt non possim 
non assentiri Etzlcro (in 1. c. p. 141 sq.), qui, quod 
Kruegerus ipse (fasc. II. p. 67 sqq.) concedere quo- 
dammodo videtur, latinos scriptores de hoc discrimine 
non cogitavisse docuit. — Sed ut ad rem revertar, 
in eundem errorem, quem supra in Mosero notavi, qui 
ex infinitivo praesentis imperfectum conjunctivi pendere 
existimavit, incidit etiam Matthiaeus, qui in Miscell. 
philol. Vol. II. P. I. p. 100 sq. in numero eorum lo- 

*) Idcirco tamen non mntandi sunt loci, in quibns prae- 
sens praeterito adjunctum est, veluti Cic. de nat. deor. III. 
c. 4. §. 10. Primum fuit (argumentum), Quum coelum mspe- 
wissemus, statim nos inielligere , esse aliquod numen, quo haec 
regantur — ubi Heindorf. ex uno Glogav. codice scripsit: 
regerentur. Haec enim etiamsi praesente enuntiata sunt, ta- 
men ad praeteritum quoque referri posse, supra demonstra- 
tum est. 

coram, ia quibus praesenti adjunctum sit imperfectum, 
retulit Cie. de fioib. I. c. 6. §.19. Deinde ibidem 
homo acutus '(Epicurus), quum illud occurreret : si , 
omnia deorsum e regione ferrentur , et, ut dixi, ad 
lineam, nunquam fore, ut atomus altera alteram pos- 
set attingere: itaque attulit rem commenticiam : decli- 
nare dixit atomum perpaullum , quo nihil posset *) fieri 


*) De hoc quoque conjunctivo a viris doctis disceptatum 
est. Etenim quum Bakius ad Cleomedem p. 418. potest pro 
posset legi voluisset, merito quidem novissimi editores Orel- 
lius atque Otto hanc conjecturam rejecerunt, sed rationes, 
quibus codicum lectionem defenderunt , non satis idoneae vi- 
dentur esse. Orellius enim (Opp. Cic. Tom. IV. P.I. p. 573.) 
ideo imperfectum conjunctivi liic positum esse censuit, quia 
haec verba non unius Ciceronis decretum contineant, sed 
ex communi omnium sanorum philosophorum sententia dicta 
sint. Qua quidem in re etsi justa conjunctivi causa posita 
esse non potest, tamen, ut justa habeatur, in hunc locum 
ne convenit quidem; quum facile intelligatur , eam esse hu- 
jus loci rationem, ut non possint non illa verba ad Cicero- 
nem ipsum referri. Non magis Ottonis interpretatione ali- 
quid lucramnr; qui quuin dicit, locum ita vertendum esse: 
aher es mochte wohl nichts icenujer uls (Hess ycschehen Mo- 
men , non vidit, hanc interpretationem cadere tantum in con- 
junctivum praesentis (quo spectant etiam loci, quos attulit, 
veluti TuscuL dispp. I. c. 8. §. 15. lib. de legg. I. c. 8. 
§. 25. c. 9. §. 27. de finib. II. c. 1. §. 3. III. c. 15. §. 50.), 
nec vero in conjunctivum imperfecti, aut, si in hunc cadat, 
ad imperfecti rationem illustrandam eam nihil valere. Sed 
ut dicam, quid ipse de hoc loco sentiam, non dubito, quin 
imperfecto conj. tribuenda sit vis conditionalis: aher es tviirde 
wohl nichts tveniyer ais dicss geschehen kunnen, scii, wenn 

minus; ita effici complexiones et copulationes et ad- 
haesitationes atomorum inter se; ex quo efficeretur 
mundus, omnesque partes mundi, quaeque in eo essent. 
Quo quidem loco non magis, quam illis, imperfecta 
f efficeretur — essent) pendent ex infinitivo, sed ver- 
bum primarium (dixit) elfecit , ut in oratione inde 
apta imperfecta ponerentur. Atque eadem est rati» 
loci in lib. I. de finib. e. It. §. 58. Itaque non pia- 

i 

cuit Epicuro, medium esse quoddam inter dolorem et 
voluptatem : illud enim ipsum ( quod quibusdam medium 
videtur) quum omni dolore careret , non modo volupta- 
tem esse , verum etiam summam voluptatem, ubi, si 
quidem vera est haec scriptura, nec cum Orellio, de- 
leta particula quum , carere potius legendum, imperfecti 
causa quaerenda est in perfecto placuit. Vid. ibi Goe- 
renz. Denique in loco de legg. II. c. 17. §. 44. Re- 
primam jam me, et non iusequai' longius, eoque mi- 
nus, quo plus poenarum habeo , quam petivi. Tantum 
ponam duplicem esse poenam divinam , quod constaret 
et ex vexandis vivorum animis ; et ea fama mortuorum, 
ut eorum exitium et judicio vivorum et gaudio compro- 
betur, tanta est scripturae diversitas, ut difficile sit 
judicatu, quid verum sit. Imperfectum tamen consta- 
ret, ut nunc haec verba leguntur, non video, quomodo 

iibcrhaupt eiieas der Art ffesehehen lonnte — qnae una, nisi 
fallor, est ratio, eaque satis aperta, qua boc imperfectum 
conj. explicandum est. 


Digitized by Google 



45 


explicandum sit, atque recte Orcllius, si quidem omnino 
in ejusmodi loco, qui multa habet, quae suspecta sint, 
aliquid tentandum est, constat ex codicibus quibusdam 
recepisse videtur. Vid. Hand. in annot. ad Wopken- 
sii Leett. Tuli. p. 48. idemque in libro , qui inscribi- 
tur: Lekrbuch des lateia. Slils p. 219. 

His igitur , de quibus dicere propositum mihi fuit, 
ad Gnem perductis, non possum, quin de locis non- 
nullis controversis, cujus generis multos ctiamnunc in 
Ciceronis scriptis reperiri constat, meam sententiam 
qualemcunque paucis verbis explicem. 

Lib. de nat. deor. I, 8. §. 20. Longum est omnia » 
quae talia sunt, ut optata magis , quam inventa vi- 
deantur. Sed illa palmatis quidem , quod, qui non 
modo natum mundum introduxerit , sed etiam mana 
paene factum , is eum dixerit fore sempiternum. 

Quamquam qui nuperrime in bis libris emendandis 
explicandisque operam collocarunt, nihil hoc loco of- 
fensi sunt, cumque incorruptum habuisse videntur: ta- 
men haud scio an superiores editores, qui in codicum 
scriptura vitium aliquod latere censuerunt, rectius de 
his verbis judicaverint. Apertum enim est, deesse 
substantivum, ad quod referantur feminina: illa pal- 
maris, quae, ut nunc leguntur, non habent, quibuscum 
conjungantur. Nam quod nonnulli statuerunt, vcluti 
Goerenzius (in annot. ad Cic. Acadera. p. 238.), Fr. 

A. WolGus et Moserus, quorum opinionem Orcllius 
quoque probasse videtur, ex superioribus verbis cogi- 
tatione repetendum esse sententiae vocabulum, idque 
hoc loco subaudiendum: hoc ita comparatum est, ut 
vehementer dubitem, an ejusmodi quid omnino fieri non 
possit. Singulare enim hoc esset exemplum, ut voca- 
bulum aliquod ad enuntiationem longo intervallo sejun- 
ctam subaudiri possit. Quod ut rationi ipsi prorsus 
repugnat, ita nihil habet probabilitatis ab usu et con- 
suetudine loquendi. Neque magis probaverim , si quis 
aliud quid subaudiri velit, vcluti rei vocabulum, quod 
scio nonnullis in locis a viris criticis factum esse: 
quasi ea sit hujus vocabuli' natura, ut nihil referat, 
utrum id addas, an omittas. Sed qui in Ciceronis 
scriptis olim reperiebantur loci, in quos hoc cadere 
existimarunt, ii aut correcti jam sunt, aut alius plane 
sunt generis , aut non immerito etiamnnnc in corruptis 
habentur. Veluti in oratione pro Flacco c. 17. extr. 
Sed quoniam de hoc teste , lotoque Mithridatico cri- 
mine disseruit et subtiliter et copiose Q. Hortensius , 
nos t ut instituimus , ad reliqua pergamus , quum com- 
plures libri manuscripti omitterent vocabulum crimine , 
id delendum censuit Garatonius et subaudiri voluit : 
negotio vel consilio ; idemque ad hanc opinionem con- 
firmandam comparavit Act. II. in Vcrr. lib. II. c. 23. 
§. t»6. Res percrebuit: in ore atque sermone omnium 
coepit esse. Ferres refert illam suam Syracusanam .- 

ait sese velle etc. et lib. IV. c. 25. §. 81. Illa vero 
optima , quod , quum ad Haluntium venisset praetor — , 
ipse in oppidum accedere noluit etc. Ac primo quidem 
loco jure Orellius vulgatam scripturam retinuit , quum 
voc. crimine firmetur etiam auctoritate codicis Vati- 
cani, cujus libri non mediocrem auctoritatem esse con- 
stat. V. Klotz. in Emendatt. Tuli. p. 21 sq. , qui 
idem vulgatam scripturam tuendam esse ccnsuit. Sunt 
autem quidam nimis in hac re suspiciosi, ut, ubicun- 
que aliquid nonnullis in libris omissum esse videant, id, 
si quidem aliquo modo ejus omissio defendi possit, de- 
lendum censeant ; quasi id tantum librarii aut correcto- 
res egerint , ut adderent verba , nec vero unquam fa- 
ctum sit, ut omitterent vel consulto vel casu. Alterius 
autem loci (or. in Verr. II. §. 86.) ea est ratio, ut 
prorsus infringeretur ejus auctoritas , si in codice Va- 
ticano revera exstaret ea scriptura, quam A. Maius 
primo eruerat: refert illa sua Syracusana. Sed quum 
Majus , lectionem hujus libri repetens , literae m vesti- 
gia in eo reperisse sibi visus esset, hujus quidem libri 
auctoritate, nisi quid de Maii fide detrahere velis, ad 
vulgatam scripturam infirmandam jam vix uti licebit. 
Verumtamen nescio, quomodo fiat, ut omissio substan- 
tivi hoc loco minus habeat oifensionis, quam ceteris lo- 
cis. Dissentiunt quidem viri docti inter se , quid sub- 
audiendum sit $ et Lambinus in editione anni 1866. dc 
conjectura vocabulum adjiciens scripsit.* refert se ad il- 

lam suam rationem Syracusanam, in margine autem 
editionis anni 4381. : refert illam suam rationem Syr., 
Gruterus autem , nihil addens , Syracusanam cantilenam 
intelligi voluit, Zumptius (cujus rationem probavit Creu- 
zer. in Annal. liltcr. Vindobon. 4833. Vol. G2. p. 494.) 
rei vocabulum subaudiendum esse censuit; Scliuetzius 
denique admodum probabiliter fabulam intclligcndam 
esse conjicit, quum refciure fabulam idem sit, quod fa- 
bulam reponere et iterum in scena agere; qua in re 
nostri dicerent: er spielle die Comoedie von Syracus 
noch einmal. Jani vero, sive fabulam sive cantilenam 
intelligcndam esse putamus, non sine causa Tullius sub- 
stantivum hoe loco omisisse videtur, quum vel acerbius 
quiddam esset dicturus , quam quod illis vocabulis signi- 
ficari posset, vel, ut huic rei turpitudinis quandam no- 
tam inprimcret, eam ne nominare quidem vellet. Hoc 
autem in omni sermone fieri potest, ut, quum gravius 
quiddam sumus dicturi, aut quum non suppetit vocabu- 
lum , quo rei turpitudo satis declarari possit , rei nomen 
prorsus omittamus, si quidem id ipsum, quod reticetur, 
quale sit, facile intelligi potest. Tertium denique lo- 
cum (orat, -in Venv IV, 23, 34.) plurimi libri manu- 
scripti ita exhibent: Illa vero optima est , quod ete., 
quam scripturam acriter defendit Zumptius , qui hic ut 
ceteris in locis rei vocabulum subaudiendum esse cen- 
suit. Sed hoc quoque loco non potest non permira vi- 
deri omissio substantivi, atque haud scio an verbum est 

delendum et verba: illa vero optima pro neutris sint 
habenda; cui opinioni usus certe atque consuetudo Ci- 
ceronis admodum favet, qui in his simiiibusque semper 
fere omittit verbum substantivum. Vid. Klotzii anno- 
tat. ad Cic. Lacl. c. VI. §. 20. p. 124. Jam quum 
antiquis quibusdam in libris verbum substantivum pror- 
sus abfuisse videatur, in uno autem codice pro eo sunt 
repertum sit, facile suspicari licet, a librariis haec 
esse profecta, praesertim quum aliis quoque locis talia 
ab iis addita esse animadversum sit. Cfr. Cic. de off. 
III. c. ii. §. 47. Illa praeclara , in quibus publicae 
utilitatis species prae honestate contemnitur , ubi unus 
alterve liber sunt addit. Lib. I. c. 12. §. 58. Pyrrhi 
quidem de captivis reddendis illa praeclara — ubi in 
Suifridi Petri editione: praeclara est, aliis autem in 
libris: praeclara est sententia , reperitur. His addi 
possunt loci, in quibus nulla lectionis diversitas notata 
est, lib. de legg. II. c. 23. §. 39. Haec laudabilia et 
locupletibus fere cum plebe communia. Acad. II. c. 27. 
§.86. Jam illa praeclara , quanto artificio esset sen- 

rus nostros fabricata natura ! Lib. de nat. deor. 

II. c. 48. in. Nec vero haec solum admirabilia , sed 
nihil majus, quam quod etc. Lib. de linib. II. c. 3. 
in. Tum ille ridens. Hoc vero, inquit, optimum, ut 
is, qui finem rerum expetendarum voluptatem esse di- 
cat, id extremum, id ultimum bonorum, — id ipsum 
quidem , quale sit nesciat 1 . Multo minus autem pro- 

bare possum, quod idem Zumptius in Quinctil. Institt. 
orat. VI. c. 1. §.4. Illa vero jucundissima , si con- 
tingat aliquod ex adversario ducere argumentum etc., 
rei vocabulum subaudiri voluit. Nam etiamsi Spaldin- 
gii opinio, qui figurae vocabulum intelligendum esse 
censuit, nullam babet probabilitatis speciem, tamen non 
probabilior est Zumptii ratio , nec video ullam neces- 
sitatem , quae, ut aliquid hoc loco omissum esse statua- 
mus, nos cogat; ut mirandum sit, id quod satis est 
planum apertumque, adjectiva illa pro neutris esse ha- 
benda, praeterisse Zumptium. Sed utcunque est, non 
puto his locis quidquam comprobari posse, atque illum 
quoque locum , qui est in lib. I. de nat. deor. c. 8., 
corrigendum esse censeo. Quod idem quum visum es- 
set Davisio, is legendum esse censuit: sed illud pal- 
mare est , quod , qui etc., i. e. illud reliquorum pla- 
citorum absurditatem vincit : quae conjectura licet satis 
apta sit ad sententiam ipsam , atque laudata etiam a 
Wvttenbachio , tamen, quoniam nimis a codicum vesti- 
giis recedit, probari non potest. Minus etiam habet, 
quo commendetur Heindorfii conjectura, qui e codicum 
quorundam vestigiis ( ita haec constitui voluit: sed ille 
palmaris (i. e. palmam meretur), qui quum non modo 
etc. Sed quum aliae sunt causae, propter quas reji- 
cienda est haec conjectura, tum ea, quod vocabulo 
palmaris notionem subjectam esse inlelligitur, quae in 
eo non inest. Miram Creuzeri conjecturam : Sed ille 

*s 

I 


Digitized by Google 



51 


nahvdyQtTog , qui etc. vix est, quod commemorem. 
Neque majoris momenti est, quod vir doctus quidam 
legi voluit: Sed illa stultitia -palmaris, quod e te., quam- 
quam id vere sensit, si vulgata scriptura servetur, 
ejusmodi quid addendum esse. Sed mirum est, negle- 
ctam jacuisse eam conjecturam , quae mea quidem opi- 
nione omnium est facillima atque aptissima, quam Da- 
visius in prima horum librorum editione proposuerat: 
Sed illa palmaria quidem , quod etc. , atque cogunt 
quodammodo, ut ita scribamus, ea, quae proxime an- 
tecedunt : longum est omnia , quae talia sunt , ut optata 
magis, quam inventa videantur, quibus non dubito, 
quin ea quoque, quae sequuntur, accommodanda sint. 

Lib. de nat. deor. I. c. 10. in. Qui vero mundum 
ipsum animantem sapientemque esse dixerunt, nullo 
modo viderunt, animi natura intelligentis , in quam 
figuram cadere posset. 

Orellius hoc loco casu magis, quam certa quadam 
ratione ductus in eam lectionem incidisse videtur, quae, 
mea quidem opinione, maximam prae se fert probabi- 
litatis speciem. Nam ut ex ejus annotatione videre li- 
cet, non ab omni suspicione hunc locum liberum esse 
existimavit, quum et de animi vocabulo et de partici- 
pio intelligentis dubitationes moveret. Plurimis enim 
in codicibus et antiquis editionibus haec ita leguntur: 
nullo modo viderunt animi naturam, intelUgcntes in 

4 * 

quam figuram cadere posset, quod quamquam tutati sunt 
Ernestius, Heindorlius et Moserus, tamen ferri non 
posse viderat jam Lambinus, qui docuit, scribendum 
certe esse: non intelligenies , id quod ipsa linguae ra- 
tio postulat; et recepit hoc Davisius. Alii alias pro- 
posuerunt conjecturas, quas enumerare longum est. 
Sed Eichstadii emendationem, quoniam Fr. A. Wol- 
, fius , Malthiaeus et Moserus eam probaverunt, non puto 
praetermittendam esse; is igitur ita legendum esse cen- 
suit: nullo modo viderunt, animi natura et intelligen- 
tia in quam figuram cadere posset, quod quamquam ad 
sententiam ipsam satis est aptum , nimis tamen a co- 
dicum lectione recedit. Quae quum eandem praebeat 
sententiam, nullam aliam ob causam a viris doctis re- 
pudiata est, quam quod dici non posse putarent: ani- 
mus intelligens. Nam in plurimorum librorum lectione: 
intelligentes puto latere veram scripturam intelligen tis, 
quod nonnulli codices plane hoc modo exhibent. Hoc 
igitur dici posse negaverunt Davisius, Ileindorfius et 
Wollius, quia non animus omnino, sed pars tantum 
animi, mens, intelligentiae sit particeps-; nec unquam 
Ciceronem ita locutum esse affirmant. Quod quamquam 
verum est, nimis tamen videntur hac in re fuisse cu- 
riosi. Nam etiamsi alias non ita locutus est Tullius, 
tamen hoc loco causam animadvertere licet, cur ita sit 
locutus. Nam quum Vellejus Epicureus, qui hic lo- 
quens introducitur, duas res iu deorum natura requi- 

reret, primum, ut essent animantes , deinde ut essent 
intelligentes , quumque haec in nullam, nisi in hominis 
ligaram cadere posse existimaret: miratur, quomodo 
Stoici mundum animantem sapientemque dicere potue- 
rint. Jam propter animantis vocabulum usus est haud 
dubie in iis , quibus refellit Stoicorum sententiam, animi 
vocabulo, et debuit eo uti; quum vero id non salis es- 
,sct ad eam rem significandam, quae inprimis erat spe- 
ctanda , i. e. ut animus ille etiam intelligentia sit prae- 
ditus, necessario hoc erat adjiciendum; quod quidem 
facilius et brevius fieri non potuit, quam si putamus 
Ciceronem scripsisse: animi natura iritelli gentis. Tan- 
tum igitur abest , ut molestum sit vocabulum intclligen- 
tis, quod Gocrenzio et Orellio visum est, ut plane ne- 
cessarium id esse putem, quoniam animi notione non 
una comprehenditur intelligentiae notio ; verum possunt 
esse, ut sunt, animalia, quae carcant ratione atque 
intelligentia. Rem ita se habere compluribus demon- 
. strari potest locis, ubi in divina natura requiritur non 
solum ut ea sit animans , sed etiam ut sit intelligens ; 
unde ea in Acad. 1. II. c. 57. extr. appellatur anima- 
lis intelligentia , Ex his autem libris maxime huc per- 
tinent loci nonnulli, qui in libro secundo reperiuntur, 
veluti c. 12. §. 32., ubi dicit Stoicus : Ex quo effici- 
tur , animantem esse mundum. Atque ex hoc quoque 
intelligi poterit, in eo inessc intelligentiam. c. 13. 
§. 36. Quid est autem inscitius, quam eam naturam. 

quae omnes res sit complexa, non optimam dici , aut , 
quum sit optima, non primum animantem esse , deinde 
rationis et consilii compotem , postremo sapientem? et 
denique in lib. III. c. 2o. §. 64. legimus : Neptunum 
esse dicis animum cum intelligentia per mare pertinen- 
tem. — His igitur locis hoc certe effici puto, ut in- 
lelligatur, utriusque rei hoc loco necessariam esse com- 
memorationem et animi ct inlelligentiae. Denique com- 
memorandum est, in plurimis libris pro nominativo na- 
tura reperiri accusativum, in quo graecam loquendi 
rationem Ciceroni non inusitatam animadvertere licet. 
Atque haud scie an haec scriptura praeferenda sit ei, 
quam Oreilius recepit, quae uno tantum in codice, eo- 
que non magnae auctoritatis, reperta est. Multa hujus 
hellcnismi exempla ex Ciceronis scriptis attulit Beier. 
in annot. ad orat, pro Tullio fragm. p. 21., ubi hu- 
jus quoque loci mentionem fecit. 

v i * ’ * * 

Lib. I. c. 10. in. Haec quamquam et inventa sunt 
acutius et dicta subtilius ab Epicuro quam ut quivis 
ea possit agnoscere: tamen fretus intelligentia vestra 
dissero brevius , quam causa desiderat. Epicurus au- 
tem , qui res occultas et penitus abditas non modo vi- 
derit animo, sed etiam sic tractet, ut manu nos du- 
cat, docet eam esse vim et naturam deomim , ut pri- 
mum non sensu, sed mente cernatur. 

Non potest non cuique permirum videri, quomodo 

factum sit, ut recentiores editores paene omnes adeoque 
Oreilius glossema istud: nos ducat, recipiendum esse 
sibi persuaderent. In plurimis enim et optimis libris 
omnibus verba ista omissa sunt, atque tantum in co- 
dice Parisino I. et Glogavicnsi, quos libros constat re- 
fertos esse omni genere glossematum, reperiuntur. Jam 
si sententiam ipsam spectas, tantum abest, ut ista verba 
necessaria esse videantur, ut meliorem etiam praebeat 
sententiam vulgata scriptura, de qua nullas movissent 
dubitationes , si vim formulae : tractare ut manu te- 
nuissent. Vellejus enim, qui hic loquens inducitur, 
maximis laudibus effert ingenium atque acumen Epicuri, 
quippe qui non solum animo viderit rerum obscurarum 
qualis esset natura (quod aliis philosophis non conti- 
git, qui commenticias tantum atque futiles res protule- 
rint, conf. c. 8. §. 18. c. 16. §. 42.), sed etiam dc 
rebus illis reconditis, quae intelligentiae nostrae vim 
fugere videntur, ita disseruit, veluti dc rebus, quae 
manibus comprehenduntur atque ante oculos positae 
sunt. Harum enim natura qualis sit, neminem potest 
fugere. Dicuntur autem Latinis res, quae apertae sunt 
et manifestae, in manibus esse, vel manibus teneri, conf. 
Cic. Brut. c. 80. §. 277. quum indicia mortis se com- 
perisse manifesto et manu tenere diceret i similiterque 
rem tractare ut manu dicitur is, qui de rebus obscu- 
ris, perspecta earum natura, ita disserit, veluti dc 
-rebus, quae ante oculos sunt positae, vel manu com- 

prehendi possunt. Ilanc locutionis illins sententiam, 
qua nihil huic loco magis convenit, ut facile est ex 
verbis ipsis et ex similitudine eorum, quae dicuntur in 
manibus esse , manibus teneri , elicere : ita optime de- 
fenditur loco quodam in lib. I. de rcpubl. c. 10. §. Id., 
quem , quia ouincm in hac re tollit dubitationem , in- 
tegrum hic describam. Sunt autem verba ibi haec: 
Sed ego non nimis assentior in omni isto genere nostro 
iUi fatniliari , qui , quae vix conjectura qualia sint 
possumus suspicari , sic affirmat , ut oculis ea cernere 
videatur , aut tractare plane manu. Ex his etiam in- 
telligitur, eam vulgatae scripturae interpretationem, 
quam protulit Jentzenius, dicens: manu tractare hoc 
loco esse, quasi artiiice manu tractare, abhorrere a 
vera hujus locutionis vi atque signilicatione. Reliqua, 
/ de quibus hoc loco disputatum est a viris doctis, prae- 
termitto, quum non dubitem , quin ita haec sint legenda, 
quemadmodum ea edidit Oreliius. 

Lib. de nat. deor. II. c. 20. §. 74. Nec vero hoc 
in te unum convenit moribus domesticis ac nostrorum 

hominum urbanitate limatum : sed quum in reliquos ve- 

* \ 

stros , tum in eum maxime, qui ista peperit, hominem 
sine arte , sine literis, insultantem in omnes , sine acu- 
mine ullo, sine auctoritate , sine lepore. 

Duplex de hoc loco instituenda erit quaestio, altera 
de sententia, altera de ratione grammatica. Ac pri- 

nwm quidem, quum de sententia quaeritur, non potest 
esse dubium, quin, quomodo nunc ha'cc verba legun- 
tur, ea ita se habeat: Illa reprehensio non modo in 
te cadit, qui es moribus domesticis ac nostrorum ho- 
minum urbanitate limatus, sed in omnes Epicureos , et 
maxime in Epicurum ipsum. In superioribus enim Bal- 
bus , qui Stoicorum rationem explicat, reprehenderat 
Epicureos, quod ii sua modo legant atque ament, ce- 
teros autem philosophos causa incognita condemnent; 
adeoque salem quendnm in aliorum sententiis irriden- 
dis consumant ; veiuti quum providentiam , qua mun- 
dum gubernari docuerunt Stoici, anum fatidicam nomi- 
nent. Jam vero eandem reprehensionem in Vellejum 
cadere , qui libro superiore Epicuri rationem explicue- 
rat , aperte significatur verbis illis , quae descripsi : Nec 
vero hoc in te unum convenit — sed quum in reliquos 
vestros etc. Sed hac ipsa in sententia magnam inesse 
repugnantiam interpretes fere omnes censuerunt; non 
enim in hominem, qui dicatur urbanitate limatus, il- 
lam reprehensionem cadere posse existimarunt; unde 
potius hanc loci sententiam esse voluerunt : tu urnis es, 
in quem hoc non convenit, quippe qui urbanitate li- 
matus sis. Huic igitur sententiae ut accommodarentur 
verba scriptoris , Davisius haec ita corrigenda esse 
censuit: Nec vero hoc in te una convenit etc., quod, 
ut animadvertit Hcindorfius, ne latinum quidem est. 
Walkerus unum mutari voluit in omnino , quae conje- 

ctara non displicuit Hcindorfio. Kindcrvater. unum 
plane delendum, aut certe hoc modo transponendum 
esse censuit : Neque vero hoc in te convenit, unum mo- 
ribus domesticis limatum , i. e. prae ceteris lima- 

tum. Quum igitur appareat, hos viros, quos nominavi, 
existimasse, eam sententiam, quam voluerunt, ex his 
verbis erui non posse, nisi quid mutetur, mirum vi- 
deatur necesse est, extitisse nonnullos, qui, quamquam 
eandem sententiam requirerent, tamen nulla verbornm 
mutatione opus esse censerent; veluti Wyltcnbachius, 
Orellius et Handius. Et ille quidem docuit, particu- 
lam nec hoc loco accipiendam esse pro et non, verbo- 
rumque constructionem ita esse ordinandam: ct vero 
hoc in te unum non convenit, i. e. hoc vitium in te uno 
Epicureorum non habet locum. Sed non magis hoc la- 
tine dici posse existimo, quam illud, quod voluerat Da- 
visius, quum ii loci, ubi nec pro et, non usurpatum 
esse videtur, alius plane sint generis. Probavit ta- 
men hanc rationem Moscrus. Orellius autem atque 
Handius quum jungi volunt verba : unum limatum, i. e. 
praecipue limatum, item reprehendendi sunt, ut Wyt- 
tenbachius. Prorsus enim hoc repugnat linguae ra- 
tioni , ut, quae ipsa loci natura doceat sejungenda esse, 
et quae revera sejuncta sint, ea cogitatione conjunga- 
mus. Itaque, si quidem inest haec sententia In his 
verbis, quam illi voluerunt, puto etiam ita ea collo- 
canda esse, quemadmodum ab illis interpretationis causa 

collocata sunt; sin eum servamus verborum ordinem, 
quem libri manuscripti praebent, alia vis horum verbo- 
rum esse non potest, nisi quam supra jam significavi: 
hoc non solum in te convenit , sed etiam in reliquos 
Epicureos. Neque dubito, quin hoc dicere voluerit Ci- 
cero. Tantum enim abest, ut, quod Wopkcnsius jam 
animadvertit, Tullius Vellejum de numero Epicureorum, 
quales se praebuerunt illa aetate, eximat, ut doceat 
etiam locis compluribus, eum germanissimum esse Epi- 
cureum, atque eodem nomine reprehendendum, quo re- 
liquos. Intclligere hoc licet vel ex iis, quae proxime 

/ 

antecedunt : Ita salem istum , quo caret vestra natio , 
in irridendis nobis nolitote consumere , quae fieri non 
potest quin ad Vellejum quoque referantur, eoque ma- 
gis, quod is ipse, insulso illo -modo, quem vituperat 
Balbus, Stoicos irriserat, providentiam eorum nomi- * 
nans anum fatidicam ; et conferantur, quae in lib. I. 
c. 21. a Cotta Academico contra Vellejum disputantur, 
quum dicit: Sed quod in illo (Zenone Epicureo) mihi 
usu saepe venitu idem modo quum te audirem , acci- 
derat, ut moleste ferrem , tantum ingenium (bona ve- 
nia me audies) in tam leves , ne dicam in tam ineptas 
sententias incidisse , et c. 8. non sine acerba reprehen- 
sione ita inducitur Vellejus: Tum Vellejus , fidenter 
sane , ut isti solent , nihil tam ver ens , quam ne dubi- 
tare aliqua de re videretur , tamquam modo ex deorum 
concilio et ex Epicuri intermundiis descendisset etc., et 

tota Cottae disputatio, quae altera primi libri parte 
continetur, plena est salis, quem in Vellejum profert 
(conf. c. 34. §. 94.). Itaque Uon potest dubitari, quin 
Cicero Vellejum eodem modo perstringere voluerit,' quo 
reliquos Epicureos. Quid quod, si ea esset hujus 
loci ratio, ut Tullius negare videretur, idem cadere in 
Vellejum, quod in reliquos, hoc non aliter nisi iro- 
nice accipi posset; nisi forte quis non absurdum esse 
opinatur, dicere, id quod in ceteros cadat, non cadere 
in hunc, licet idem fecerit, quod ceteri. Hoc non 
reputasse videtur Heindorfius , quum ejecto vocabulo 
controverso legi voluit: Nec vero hoc in te convenit 

etc. At vero quominus statuamus, Ciceronem hoc di- 
cere voluisse, impediri dicunt verbis: limatum urba- 
nitate; non enim in hominem, qui ita sit affectus, ca- 
dere posse illam reprehensionem. Sed primum non vi- 
deo, cur, qui urbanitate dicatur limatus, i. e. morum 
quadam elegantia atque venustate politus,* carere non 
possit sale aut lepore; si quidem fieri potuit, ut is, 
qui acuto esset ingenio (donf. lib. I. c. 21. §. 39.), 
in res leves et ineptas, vix dignas anicularum lucubra- 
tione incideret (conf. lib. I. c. 34. §. 94.). Deinde 
autem minus his verbis, quae reprehensionis vim tol- 
lere videntur, offendemur, si Tullium hoc dicere vo- 
luisse putamus : Nec vero hoc in te unum convenit, li- 
cet tu sis homo urbanitate limatus, quem jure poterat 
exspectari, evitaturum esse vitia reliquorum Epicureo- 

rura, sed convenit hoc etiam in reliquos Epicureos, 
et maxime in Epicurum ipsum. 

Reliquum est, ut de ratione grammatica pauca di-i 
camus. Etenim quod in editionibus fere omnibus repe- 
ntur: in te unum convenit — limatum, ex emenda- 
tione viri docti fluxisse videtur : codices ad unum omnes 
exhibent ablativum : in te uno convenit — limato, quam 
scripturam Wopkensius et Handius defenderunt. Quam- 
quam in his libris difficillimum est, de ejusmodi rebus 
judicare, quia nondum inventus est codex, qui aliqua 
praestantia insignis esset, tamen cautio quaedam hac 
in re adhibenda esse videtur, ne, quum librariorum 
errores removere conamur, scriptorem ipsum corriga- 
mus. Est autem hoc non inusitatum in Latinis scri- 
ptoribus, ut ea, quae duplici modo strui possint, non- 
nunquam utramque adseiseant structuram ; cujus rei ali- 
quot exempla attulit Wopkensius in Lectt. Tuli. p. 
228 sq. , veluti ex Tuscul. disputatt. lib. IV. c. 11. 
§. 28. , ubi legimus : odium mulierum — — et in ho- 
minum universum genus, pro: odium in mhlieres. Cfr. 
lib. de ofT. I. c. 28. Adhibenda est quaedam reveren- 
tia adversus homines et optimi cujusque et reliquorum 
— ubi exspectes : adversus homines et optimum quem- 
que. Ita etiam verba duplici modo struuntur, ut in 
Tuscul. disputatt. lib. V. c. 39. §. 1 18. At vero Po- 
lyphemum Homerus quum immanem ferumque finxisset , 
cum ariete etiam colloquentem facit,' ej usque laudare 

fortunas — ubi Lambinus laudantem legi voluit. Jam 
vero loci illi, quibus Wopkcnsius et Haudius compro- 
bare voluerunt, conveniendi verbum duplici modo strui 
posse (Sueton. Octav. 2o. Liv. lib. 44. c. 19. §. 3.), 
etsi non prorsus id efficiunt, quod efficiendum est, 
quum natura eorum paullo diversa sit a natura hujus - 
loci , tamen consensus librorum manuscriptorum me mo- 
vet, ut, nisi ostendatur, ablativum ferri prorsus non 
posse, eum intactum relinquendum esse censeam; prae- 
sertim quum aliis quoque in verbis hoc factum esse vi- 
deamus , ut nonnunquam alio modo , atque vulgaris lo- 
quendi usus postulat, struerentur. Ita in lib. I. de 
nat. deor. c. Io. §. 58. Quo quid absurdius , quam 
aut res sordidas atque deformes deorum honore affi- 
cere, aut homines jam morte deletos, reponere in deos 
— verbum reponendi accusativum adseivit, quamquam 
alias ablativus tantum cum eo conjungi solet, vid. 
Gahbler. in Jahnii Annal. philol. et paedag. 1829. vol. 
II. fasc. 2. p. 411., qui apud Livium quoque constan- 
ter hoc verbum cum ablativo jungi docuit. Sunt ta- 
men loci , ubi accusativus ei adjunctus reperiatur, ut 
Liv. 29, 19. pecuniam in thesauros reponi, ibd. 31,15. 
pecunia in thesauros reposita. 41, 33. tabulam in ae - 

4 

dem Matutae ponere. Vid. Ramshorn. Grammat. Lat. 
p. 470. Atque etiam in Ciceronis scriptis nonnulli rc- 
periuntur loci, in quibus codices huic struendi generi 
suffragentur, ut iu lib. I. de invent. c. 27. §. 59., ubi 

vid. Orellii annot. , ct in lib. III. de nat. dcor. c. 19. 
§. 47., ubi non pauci codices: in deorum numerum re- 
ponemus, exhibent, cui tamen lectioni editores praetu- 
lerunt alteram : in — numero reponemus. Ita effun- 
dendi verbum, quod idem accusativum adscisccre solet, 
cum ablativo conjunctus reperitur in lib. I. de nat. 
dcor. c. 16. §. 42. Paradox. III, 1 , 6. (ai. §. 21. ex.). 

Academ. II. c. 5. §. 9. Nam, quod dicunt omnino 
se credere ei, quem judicent fuisse sapientem; proba- 
rem , si id ipsum rudes et indocti judicare potuissent : 
( statuere enim, qui sit sapiens, vel maxime videtur 
esse sapientis:) sed ut potuerint, potuerunt omnibus 
rebus auditis , cognitis etiam reliquorum sententiis ; ju- 
dicaverunt autem re semel audita atque ad unius aucto- 
ritatem se contulerunt. (Orell. de Lambiui conjectura.) 

Etsi non mediocrem operam in restituenda hujus 
loci integritate a viris criticis positam esse videmus, 
quorum alii aliter loco male allecto mederi studuerunt, 
nulla tamen de iis quidem conjecturis, quae mihi in- 
notuerunt, ita comparata est, ut facile in ea acquiesca- 
mus. Ac ne Lambini quidem emendatione, quam fiden- 
ter commendavit Madvigius, quamque Orcllius recepit, 
res confecta esse videtur. Neque vero ipsam codicum 
scripturam, in qua vitium inesse apertum est, quo- 
modo quis defendere possit, video. Quod quum a Mad- 
vigio in Emcndatt. Tuli. P. I. pag. 125 sqq. satis su- 

pcrquc demonstratum esset, quumque idem sensissent 
Lainbinus, Goerenzius , Orcliius alii, miror extitisse 
Badenium, qui obtrectandi studio adeo indulserit, ut, 
reperto jam eo, quod proxime ad veri similitudinem ac- 
cederet, mallet absurda amplecti, quam ea comprobare, 
quae adversarius docuerat. Quum enim verba illa in 
v libris raanuscriptis ita legerentur: sed ut potuerint (non- 
nulli libri -potuerunt exhibent) (hnnibus rebus auditis , 
cognitis etiam reliquorum sententiis , judicaverunt; aut 
re semel audita ad unius auctoritatem se contulerunt — 
quumque haec ita scripta non immerito virorum erudi- 
torum dubitationes movissent, T. Baden. in Scc bodii 
ct Jahnii Annal. philol. et paedag. 1831. supplem. 
vol. I. fasc. 1. p. 180. ejusmodi protulit rationem, quae 
magis etiam, quam ipsa codicum scriptura, judicium 
exerceat. Voluit enim ita haec verba distingui: sed 
ut (i. e. quomodo) potuerunt? omnibus rebus auditis , 
cognitis etiam reliquorum sententiis , judicaverunt ? aut 
re semel audita ad unius auctoritatem se contulerunt? 
— atque ne quis haereat in interrogationibus, quae 
•ine interrogandi particulis sint propositae, docet, ab 
oratoribus atque poetis eas frequenter omitti, cl. Quin- 
ctil. Institt. orat. VIII, S. et IX, 2. Quam rem ut 
omittam , id quod inprimis erat videndum , quae ratio 
esset verborum ita distinctorum, aut quid ea signiGca- 
rent, fateor, me frustra quaesisse. Neque tamen pro- 
babiliora sunt ea, quae idem Baden. in Secbodii et 

Jahnii Annal. philol. et paedagog. 1833. Supplement. 
vol. II. fasc. 3. p. 333. protulit , dicens , verba : ut 
potuerunt ita esse accipienda, ut significetur: sie ur- 
theillen so gut sie konnten. Reliqua ita legi vult, uti 
vulgo in libris reperiuntur. Sed nihil cogitari potest, 
quod magis cum tota loci sententia pugnet, quam haec 
interpretatio; in quam eadem conveniunt, quae «dispu- 
tata sunt a Madvigio contra Goerenzium. Hoc enim 
ipsum, ut, priusquam quis ad certam aliquam discipli- 
nam se conferat, eam antea exploret, atque reliquo- 
rum etiam sententias cognoscat, negat Tullius ab illis 
fieri, qui potius, ad quamcunque disciplinam casu quasi 
sint delati , ad eaui adhaerescant. Recte autem anim- 
advertit Madvigius, verba sed ut, et quae sequuntur: 
omnibus rebus auditis , cognitis etiam reliquorum sen- 
tentiis, satis ostendere, quae loci sententia esse de- 
beat. Docet enim Tullius, etiamsi concedatur, posse 
non sapientem , qui sit sapiens, judicare, id tamen tum 
demum fieri posse, si quis omnes res, quae ad disci- 
plinam aliquam pertineant, audierit, atque reliquorum 
etiam, qui non sint ejusdem disciplinae, decreta co- 
gnoverit. Huic igitur sententiae ut aptarentur verba 
Tulliana,, Lambinus eam, quam supra descripsimus, 
proposuit conjecturam. Quae quamquam per se non 
est inepta, duo tamen habet, quae, quominus in ea ac- 
quiescendum esse putem , valde impediunt. Primum 
enim quamvis parva visa sint Madvigio, quae Lambi- 

nus hoc loco mutari voluit, tres tamen mutationes tam 
paucis in verbis factas aegre fero ; nam post verbum 
potuerint de conjectura adjecit potuerunt , deinde parti* 
culam aut (post v. judicaverunt) mutavit in autem , de* 
nique addidit particulam atque , cujus in codicibus nul- 
lum reperitur vestigium. Sed ut lenes sint hae muta- 
tiones, tamen haud scio an sententia ipsa alio modo a 
Tullio verbis consignanda fuerit. Perspicuum 'est enim, 
verbum potuerunt non modo non necessarium, sed etiam 
molestum esse, quum vis ejus in ipsa sententiarum ra- 
tione lateat; quod facile intelligetur, si germanice lo- 
cum explicavero : Aber geselzt, sie hiitten es gekonnt, 
wenn sie niimlich vorher alie Sachen gehort und auch 
die Meinungen der iibrigen kennen gelernt hiitten, so 
— quae sententiarum conformatio satis declarat, ad 
superiora: ut potuerint, requiri vocabulum, quod con- 
trariam vim contineat, veluti : ut potuerint — tamen 
non faciunt (gesctzt, sie hatten es gekonnt, wenn sie 

niimlich , so thun sie diess doch nicht). Quae 

quum perpenderem , venit in mentem , totum locum, 
addita particula ante post v. judicaverunt , ita esse le- 
gendum : sed ut potuerint, omnibus rebus auditis , co- 
gnitis etiam reliquorum sententiis: judicaverunt ante, 
aut re semel audita ad unius sententiam se contule- 
runt. — Particula ante propter voc. aut, quod se- 
quitur, facillime oblitterari potuit, quam si addimus, 
ea efficitur sententia, quam totius loci ratio postulat. 

Conferri potest similis quidam locus, qui est iu lib. I. 
de nat. deor. c. 24. §. GG. Ilanc tu opinionem usque 
ad hanc aetatem perduxisti , priusque te quis de omni 
vitae statu , quam de ista auctoritate dejecerit ; ante 
enim judicasti, Epicureum te esse oportere, quam ista 
cognovisti. 

Cic. de republ. II. c. 39. §.66. Quod autem exem- 
plo nostrae civitatis usus sum, non ad definiendum opti- 
mum statum valuit; nam id Jieri potuit sine exemplo ; 
sed ut civitate maxima reapse cerneretur, quale esset 
id, quod ratio oratioque describeret. 

Hic locus argumento esse potest, quantopere viri 
critici etiam in rebus planissimis nonnunquain haereant, 
adeoque de iis dubitationes moveant, quoruin ratio eum, 
qui loquendi usum aliquo modo cognitum habet, fugere 
non debebat. Quum enim in codice Vaticano ante ab- 
lativum civitate praepositio a reperta esset a secunda ~ 
manu adseripta, id A. Maium, ut consentaneum erat, 
commovere non potuit, ut eam reciperet, quum neque 
sententia ipsa, neque leges grammaticae praepositio- 
nem requirerent; quumque apertum esset, in codice 
illo non raro a secunda manu quaedam esse adseripta, 
quae quin a correctore profecta sint, dubitari non pot- 
est. Fuerunt tamen, qui hanc praepositionem recipe- 
rent; quod, si quidem recte eam explicuissent, minus 
reprehendendam esset. Nam si praepositio d hic cs- 

sct tuenda, eam ita, uti nonnunquam accipienda est, 
explicarem, ut significetur id, quod nos dicimus: von 
Seiten vel in Ansehung des grossten Staates. Sed 
Lehnerus, qui hanc praepositionem addidit, quum dicit 
a civitate idem esse, quod in civitate, manifesto est 
in errore. Neque is, a quo idcirco reprehensus est, 
Moserus, probabiliora attulit, quum legi voluit: in ci- 
vitate, quam in conjecturam quomodo incidere potue- 
rit, eo magis miror, quum ipse attulerit locum simil- 
limum ex Cie. Topic. c. 21. §. 80. Causa certis per- 
sonis , locis, temporibus — cernitur — quo tamen loco 
adduci non potuit, ut supprimeret istam conjecturam, 
credo, quod hic quoque praepositionem in subaudien- 
dam esse putaret; de qua re quominus cogitemus, valde 
est cavendum. Est enim is usus ablativi, ut, si no- 
tae aut indicii significationem contineat, praepositiones 
omittantur; quae si adduntur, sententia quidem fere 
eadem existit, sed rem paullo aliter cogitatam esse in- 
telligitur. Itaque hunc locum ita verterim : damit man 
an dem grossten Staate sehen konne etc. Cujus rei 
etsi multa exstant exempla, quae similitudinem quan- 
dam habeant, nonnullaque congesta sunt a Wurmio in 
Commentar, ad Dinarch. p. 43 sqq. , non tamen ad 
- unum genus referri possunt omnia. Nam in aliis abla- 
tivum notae esse dixeris, in aliis ablativum instru- 
menti, in aliis finitima est haec struendi ratio ablati- 
vis* consequentiae; unde fit, ut modo in modo ex sub- 

audiri possit, si quidem nostrae linguae ratio praepo- 
sitionem in ejusmodi locutionibus requirit. Cfr. Cic. 
de finib. lib. III. c. 19. §. 62. Quod primum inlelligi 
debet figura membrisque corporum , quae ipsa decla- 
rant, procreandi a natura habitam esse rationem — 
ubi Lambinus praepositionem ex addendam esse cen- 
suit. Lib. de divinat. II. c. 6. §. 16. quid existiman- 
dum est de conjectura eorum, qui extis aut avibus aut 
ostentis aut oraculis aut somniis futura praesentiunt? 
Lib. de legg. II. c. 8. §. 20. augures signis et au- 
spiciis postera vidento. Tuscul. disputati, lib. I. c. 12. 
§. 27. idque quum multis aliis rebus, tum e pontificio 
jure et caerimoniis sepulcrorum inteUigi licet. Epist. 
ad Fara. lib. I. epist. 8. raed. ea te literis mullorum 
et nuntiis cognoscere arbitror, lib. I. epist. 9. in. 
peijucundae mihi fuerunt literae tuae , quibus intellexi 
etc. lib. VII. ep. 19. med.' cogitarq debebis , nullam 
artem literis — percipi posse. Ep. ad Alt. lib. IV. 
ep, 1. §.4. cognovi literis Quinti fratris. Tu- 

scul. disputatt. lib. I. c. 1. §. 1 ..hoc mihi Latinis li- 
teris illustrandum putavi, non quia philosophia graecis 
et literis et doctoribus percipi non posset: sed etc., in 
quibus neseio an praestet agnoscere ablativum instru- 
menti, nec vero, quod Kuebnerus in annot. ad Tuscul. 
disputatt. lib. III. c. 16. §. 51. voluit, ablativos ab- 
solutos. Sunt tamen loci, qui proxime ad horum si- 
militudinem accedant, veluli lib. de nat. deor. II. c. 58. 

§. 90. post autem signis certioribus , quale sit id, de 
quo dubitaverat , incipit suspicari. Liv. lib. X. c. 54. 
ad consulem referunt , excessum urbe; solitudine haud 
dubia id perspicuum esse, recentibus vestigiis fugae, 
ac strage rerum in trepidatione nocturna. 

Cic. de finib. II. c. 20. §. 82. Illa videamus, quae 
a te de amicitia dicta sunt. E quibus unum mihi vi- 
debar ab ipso Epicuro dictum cognoscere: amicitiam a 
voluptate non posse divelli , oh eamque rem colendam 
esse, quod sine ea tuto et sine metu vivi non posset, 
nec jucunde quidem posset. 

Quum ea sit hujus loci ratio, ut, nisi intellexeri- 
mus, quam vim habeant in conclusionibus particulae 
illae: ne — quidem, fleri aliter non possit, quin in 
sententia ipsa haereamus : non alienum duxi, de hac 
re nonnulla disputare, praesertim quum aliis quoque iu 
locis eam offensioni nonnunquam fuisse videam. Quum 
enim docent, Latinorum particulis ne — quidem id si- 
gnificari, quod nos dicimus: nicht einmal, hoc quidem 
plurimos in locos convenire confitendum est; verum ut 
multi sunt, a quibus haec significatio abhorreat, ita 
hujus loci sententiam, si vulgari ista particularum in- 
terpretatione utamur, prorsus perverti apertum est. 
Etenim ea est vis particularum nicht einmal, ut sem- 
per gradationem quandam a majoribus ad minora signi- 
ficent. Jam si hujus loci naturam consideramus , appa- 

ret, plus esse jucunde vivere, quam tuto et sine metu 
vivere, quum, etiamsi quis tuto et sine metu vivat, 
fieri tamen possit, ut jucunde non vivat ; contra nemo 
possit jucunde vivere, nisi tuto et sine metu vivat. 
Unde intelligi potest, si vulgari modo illas particulas 
interpretamur, verborum ordo hoc modo convertatur 
necesse esse : amicitiam colendam esse (dicit Epicurus), 
quod sine ea jucunde vivi non posset , nec tuto quidem 
et sine metu vivi posset. Unus Matthiacus hoc sen- 
sisse videtur, si vulgarem istam interpretationem par- 
ticularum ne — quidem tueremur, absurdam prodire 
sententiam; unde vir doctus ille haec verba ita emen- 
dari voluit : et si sine metu non posset , nec jucunde 
posset, ita ut particula nec idem valeat, quod etiam 
non. Quod quamquam sententiae ipsi prorsus conve- 
nit, tamen verborum correctione idcirco non opus esse 
infra docebo. Reliqui interpretes ne senserunt quidem, 
quantopere vis particularum: und nicht einmal, abhor- 
reat ab hujus loci ratione. Nam Goerenzius delenda 
quidem censuit verba: nec jucunde quidem posset, sed 
nullam aliam ob causam, quam quod ea nonnullis in 
libris, qui tamen deterioris sunt notae, omissa esse 
vidisset. Hunc secutus est novissimus librorum de fini- 
bus editor, Otto, qui, cur hanc rem in annotatione ne 
verbo quidem commemoraverit, non possum non mirari. 
Orellius tutatus ille quidem est , quae isti deleverunt, 
sed quum voluit vulgarem istam vim in particulis 

ne — quidem incssc, aliquid statuit, quod naturae loci 
prorsus repugnat. Jam si retinenda 6unt haec verba, 
quod non dubito, quin fieri debeat, ct si ita sunt re- 
tinenda, quemadmodum in libris scripta reperiuntur, 
una tantum est ratio, qua caveri possit, ne absurda ef- 
ficiatur sententia ; quae ratio in co cernitur, ut parti- 
culis ne — quidem tribuamus eam vim, quam habent 
particulae etiam non , quibus tamen ita sibi junctis La- 
tini nunquam usi sunt. Illis autem particulis hanc 
vim, quam significavi, in conclusionibus potissimum 
subesse, multis comprobari potest locis. Cfr. Cic. de 
finib. lib. I. c. io. §. 49. Eadem fortitudinis ratio re- 
perietur. Nam neque laborum perfunctio , neque per- 
pessio laborum , per se ipsa allicit: nec patientia , nec 
assiduitas , nec vigiliae , nec ea ipsa quae laudatur , 
industria , ne fortitudo quidem: sed ista sequimur , ut 
etc. , ubi , quum antea partes fortitudinis allicere nos 
non posse scriptor demon6trasset, prorsus absurda prod- 
iret sententia, si quis putaret, sententiam ita concludi 
posse: nicht eintnal die fortitudo zieht an; quum po- 
tius ea loci sententia esse debeat: also auck nicht die 
fortitudo, i. c. si partes nos allicere non possunt, etiam 
totum allicere nos non potest. Sed quum novissimus 
horum librorum interpres, Otto, verba illa: ne forti- 
tudo quidem, quae censori Heidelhergensi suspecta fue- 
rant, ita defendit, ut diceret, cum asseveratione haec 
addi, bac quidem interpretatione haud ita multum lu- 


Digitized by Google 


